Boleh Berpuasa Semasa Hamil TAPI Perhatikan 7 Tanda Bahaya Ini

Bila tiba bulan Ramadan, pasti timbul kegusaran bagi wanita mengandung sama ada mereka boleh berpuasa ketika hamil atau tidak.

Adakah ia berbahaya kepada kandungan?

Untuk mendapatkan lebih banyak info tentang Kehamilan, sila dapatkannya

di sini.

Berpuasa ketika hamil

Persoalan sama ada ibadah puasa boleh dilakukan oleh wanita mengandung bukan perkara yang baharu.

Malahan kebimbangan ini akan timbul setiap kali menjelang bulan Ramadan.

Hakikatnya tiada jawapan pasti yang boleh diberikan untuk menjawab persoalan ini.

Ini kerana keadaan mengandung bagi setiap wanita adalah berbeza.

Namun,
berpuasa ketika hamil boleh dianggap sebagai selamat sekiranya anda dan bayi dalam kandungan cukup sihat dan proses kehamilan berlangsung tanpa sebarang masalah
.

Terdapat beberapa kajian yang dilakukan berkaitan puasa semasa mengandung. Hasil keputusan kajian adalah berbeza-beza.

Sesetengah hasil penyelidikan menunjukkan tidak terdapat kesan atau hanya kecil kesan yang berlaku kepada bayi jika wanita hamil berpuasa.

Manakala terdapat keputusan kajian menunjukkan berpuasa saat berbadan dua boleh memberikan kesan kepada masalah kesihatan dan keupayaan akademik bayi di kemudian hari.

Berikut beberapa hasil kajian mengenai berpuasa ketika hamil yang dilakukan:

Tidak terdapat perbezaan kepada bayi bagi wanita mengandung yang berpuasa atau tidak berpuasa

Ada kemungkinan ibu hamil yang berpuasa melahirkan bayi dengan berat yang rendah. Ini khususnya jika puasa dilakukan semasa trimester pertama. Namun ada kajian menyatakan perbezaan berat itu adalah kecil

Perubahan keseimbangan kimia dalam darah akan berlaku semasa berpuasa. Namun ia tidak akan mendatangkan risiko bahaya kepada ibu ataupun bayi

Wanita mengandung elakkan berpuasa pada 3 bulan pertama

Paras gula dalam darah bagi wanita hamil yang berpuasa adalah lebih rendah berbanding wanita tidak hamil kerana perlu membekalkan
gula glukos
 kepada bayi dalam kandungan.

Keadaan ini sekali gus akan menyebabkan mereka lebih cepat keletihan,
mengalami loya dan muntah-muntah, khususnya pada awal-awal kehamilan
.

Kekurangan air atau
dehidrasi
 mendedahkan wanita yang sedang hamil kepada risiko untuk mendapat masalah darah beku
(venous thromboembolism)
.

Ia disebabkan kepekatan
darah lebih tinggi
 sewaktu mengandung.

Ketahanan untuk berpuasa ketika hamil juga bergantung kepada beberapa faktor, seperti:

Tempoh kehamilan

Faktor kesihatan wanita semasa mengandung

Waktu berpuasa

Keadaan cuaca

Selalunya, wanita berbadan dua tidak digalakkan untuk berpuasa pada
3 bulan pertama kehamilan jika mengalami simptom mengandung yang teruk.

7 tanda bahaya berpuasa semasa mengandung

Jika anda dan kandungan berada dalam keadaan sihat dan anda ingin berpuasa, maka anda boleh meneruskan niat anda itu.

Namun terdapat beberapa tanda bahaya yang perlu diperhatikan dan memerlukan wanita mengandung untuk berbuka puasa, seperti:

 Mabuk pagi teruk

Ia adalah 1 keadaan normal bagi wanita pada awal kehamilan untuk mengalami mabuk pagi
. Situasi ini biasanya melibatkan rasa loya dan muntah-muntah.

Tetapi ada kalanya mabuk pagi yang dialami boleh menyebabkan anda kekurangan tenaga. Jika ini berlaku, anda dinasihatkan untuk berbuka puasa.

Sekiranya anda berkeras untuk berpuasa, dibimbangi akan mengakibatkan kemudaratan kepada janin. Pastinya anda tidak mahu ia terjadi, bukan? Jadi berbukalah.

 Hilang berat badan

Kebanyakan individu, lelaki mahupun wanita, menyukai bulan Ramadan kerana apabila berpuasa ia mampu membantu menurunkan berat badan.

Tetapi jika anda sedang hamil dan berpuasa, tidak mengalami pertambahan berat badan atau
berat anda semakin berkurangan, ia boleh mendatangkan risiko bahaya
 kepada anda dan bayi.

Jika keadaan ini berlaku, segera dapatkan pemeriksaan doktor.

 Kurang kencing dan kerap rasa dahaga

Berasa dahaga adalah situasi normal ketika berpuasa.

Tetapi bagi wanita yang berpuasa ketika hamil, berasa sangat dahaga atau kencing berwarna gelap serta berbau kuat, itu adalah tanda penyahidratan.

Ia boleh menyebabkan anda terdedah kepada risiko jangkitan saluran kencing
 atau sebarang masalah berkaitan kesihatan yang lain.

Cara yang terbaik, elakkan berpuasa untuk sementara waktu dan perbanyakkan minum air.

 Pening

Mengalami sakit kepala atau pening adalah petanda anda mungkin berada dalam keadaan tertekan atau keletihan.

Jika anda sedang hamil dan berpuasa, dan anda berdepan rasa pening, itu adalah antara tanda bahaya berpuasa yang tidak boleh diabaikan.

Ini kerana pening yang dialami mungkin
disebabkan hipoglikemia
 atau tanda kekurangan zat makanan.

Pastinya ia bahaya untuk mereka yang berbadan dua.

 Bayi kurang bergerak

Wanita yang berpuasa pada usia kehamilan 28 minggu dan ke atas perlu memantau pergerakan bayi.

Sekiranya berasa pergerakan bayi berkurangan, segerakan untuk berbuka puasa dan terus dapatkan pemeriksaan doktor.

 Hampir dengan
due date

Apabila berpuasa, anda mungkin akan mengalami kekurangan tenaga.

Sudah tentu keadaan ini tidak bagus jika anda sudah menghampiri jangkaan waktu bersalin.

Pada ketika ini,
anda perlu bersedia secara fizikal dan mental bagi menanti waktu melahirkan
 anak. Jadi, usah berpuasa, okay?

 Kontraksi

Rasa lapar dan dahaga akan mencetuskan dehidrasi bagi wanita hamil.

Lebih membimbangkan kekurangan cecair dalam badan boleh membuatkan anda mengalami kontraksi palsu.

Sekiranya anda berasa sakit seperti ingin bersalin. Ia mungkin tanda kelahiran pramatang
.

Anda perlu segera mendapatkan pemeriksaan perubatan.

Boleh berpuasa ketika hamil

Berpuasa semasa hamil boleh dilakukan tetapi anda perlu mengelakkan daripada
mengalami dehidrasi
 dengan tidak melakukan pekerjaan berat, dan menghindari tempat atau cuaca yang panas.

Sekiranya anda masih kurang pasti,
sama ada anda boleh berpuasa
 atau tidak, dapatkan nasihat dan rundingan daripada doktor.

Paling utama, jangan sekali memaksa diri untuk berpuasa ketika hamil jika tidak mampu.


Bakal Ibu, Ini Antara 16 Ketidakselesaan Biasa Yang Mungkin Dialami, BERSIAP SEDIA!

Apakah simptom mengandung yang mungkin anda alami semasa berbadan dua nanti? Haa, usah risau. Hello Doktor telah senaraikan antara gejala paling biasa untuk terjadi, ayuh semak!

Untuk mendapatkan lebih banyak info tentang Kehamilan, sila dapatkannya
di sini.

Simptom mengandung

Semasa kehamilan, wanita mungkin akan mengalami beberapa jenis ketidakselesaan. Simptom ini adalah berbeza bergantung kepada individu. Berikut merupakan huraian ketidakselesaan dan perubahan yang berlaku pada badan anda semasa hamil.

Mual dan muntah-muntah

Mual dan muntah-muntah adalah dua simptom yang dialami oleh kebanyakan wanita ketika trimester pertama ataupun sepanjang tempoh kehamilan.

Ia selalunya berada pada tahap yang paling teruk ketika waktu pagi disebabkan oleh
perubahan hormon dalam badan wanita
.

Keletihan, antara simptom mengandung

Keletihan akan berlaku apabila anda ingin menyesuaikan diri dengan kehamilan.

Dalam beberapa kes, keletihan ini akan mengakibatkan anemia apabila sel darah merah dalam badan anda mengurangkan kadar oksigen yang dibawa dan kadar zat besi juga menurun.

Hemorrhoids

Hemorrhoids ini boleh berlaku ketika tempoh kehamilan. Ketika ini, rektum dan perineum anda sedang berada dalam tekanan. Selain itu, risiko sembelit dan sel darah anda juga akan meningkat.

Vena Varikos

Anda mungkin akan perasan terdapat kebengkakan pada salur vena di kaki dan sekitar bukaan faraj anda. Anda tidak perlu risau kerana ia adalah normal semasa lewat kehamilan anda.

Senak dan pedih ulu hati

Sentiasa ingat untuk makan dalam kuantiti yang sedikit dan elakkan berbaring selepas makan. Ini dapat mengurangkan senak dan pedih ulu hati semasa kehamilan.

Gusi berdarah, salah satu simptom mengandung

Wanita hamil juga kerap mengalami gusi berdarah akibat daripada peningkatan aliran darah. Simptom ini kebiasaannya akan hilang selepas melahirkan anak.

‘Pica’

‘Pica’ ialah gangguan pemakanan yang membuat seorang wanita hamil ingin makan bahan bukan makanan seperti pasir, tanah atau arang yang tidak mempunyai sebarang nutrisi.

Pembengkakan atau retensi air

Pembengkakan yang tidak serius adalah biasa ketika kehamilan.

Namun begitu, pembengkakan yang teruk sebenarnya boleh menjadi petanda praeklampsia. Segera berjumpa doktor jika terdapat pembengkakan yang abnormal pada abdan anda.

Baca juga:

Perubahan pada kulit

Anda mungkin akan perasan terdapat tompok berbeza dengan warna kulit pada muka, dahi atau pipi. Kondisi ini dinamakan ‘mask of pregnancy’ dan kebiasaannya akan hilang selepas melahirkan bayi.

‘Stretch mark’, salah satu simptom mengandung

Disebabkan oleh pertambahan berat badan yang mendadak,
‘stretch mark’
yang berwarna seakan kemerahan akan muncul pada abdomen, payudara, paha atau punggung.

Infeksi yis

Anda juga bersiko dijangkiti infeksi yis. Simptomnya termasuklah lelehan berwarna keputihan yang keluar daripada faraj.

Hidung tersumbat atau hidung berdarah

Peningkatan aliran darah mampu menyebabkan hidung tersumbat pada saluran pernafasan lalu menyebabkan hidung berdarah.

Simptom mengandung #Sembelit

Anda mungkin akan mengalami sembelit kerana sistem pencernaan dan pergerakan usus terganggu akibat terdapat tekanan pada rektum dan usus serta perubahan hormon.

Sakit belakang, simtpom mengandung paling biasa

Apabila berat badan anda meningkat semasa hamil, keseimbangan normal anda akan terjejas kerana pusat graviti anda telah berubah tempat. Ini akan
menyebabkan sakit belakang.

Pening

Pening kepala tidak dapat dielakkan semasa kehamilan. Banyak punca yang boleh menyebabkannya termasuklah kurang tekanan darah, kurang tekanan gula, kurang zat besi, terlalu banyak bergerak atau dehidrasi.

Sakit kepala, simptom mengandung yang mungkin dialami anda

Perubahan pada kadar hormon akan menyebabkan sakit kepala, terutamanya pada trimester pertama kehamilan. Anda boleh melegakan simprom ini dengan banyakkan berehat serta mengambil nutrisi dan air yang mencukupi.


Membongkar 9 Mitos Cara Pemakanan

Memang benar bahawa sebagai kata kerja, diet bermakna kurangkan makan untuk menurunkan berat badan. Sebagai kata nama, ia juga bermakna hidangan yang diambil oleh orang normal secara berkala. Memahami definisi adalah satu perkara, tetapi sebenarnya mengamalkan pemakanan yang betul adalah perkara yang lain. Orang kadangkala membuat kesilapan. Sebagai contoh, berdiet bermakna menurunkan berat badan yang kemudiannya bermakna melangkau waktu makan! Ia adalah sama sekali tidak benar. Bukan itu sahaja, terdapat 9 lagi mitos mengenai diet yang anda akan tahu di bawah.

Diet bermakna melangkau waktu makan

Difahami bahawa kita tidak mahu berat badan berlebihan; Oleh itu, sebahagian daripada kita akan cuba pelbagai cara untuk menghilangkan lemak yang terkumpul di bawah kulit kita. Ada juga yang mencadangkan melangkau waktu makan kerana tiada pengambilan bermakna tiada lagi lemak. Ini adalah fahaman yang salah. Kita perlukan tenaga yang disediakan oleh makanan untuk hidup. Tanpanya, bagaimana kita akan bangun pagi dalam keadaan yang bertenaga dan bersedia untuk bekerja? Perkara yang paling jelas adalah keletihan yang membawa kepada kurang produktiviti di tempat kerja dan kehidupan secara amnya! Apa-apa pun, jangan melangkau hidangan anda. Sebaliknya, makan makanan yang betul untuk kesihatan anda. Jika anda ingin menurunkan berat badan, cuba untuk makan lebih banyak ikan, sayur-sayuran, kurangkan daging dan karbohidrat. Pasti anda boleh melihat hasil yang menakjubkan.

Ada makanan yang tidak sihat

Sebenarnya, kewujudan semula jadi bermakna segala-galanya adalah sederhana kerana tiada apa yang digelar baik atau tidak baik. Ia bergantung kepada bagaimana kita menggunakannya. Sama juga halnya dengan makanan. Tak ada makanan yang tidak baik kecuali yang dihasilkan di kilang, kerana makanan tersebut “disalahguna” sehingga menyebabkan wabak negatif apabila dimakan. Walau bagaimanapun, memang ada makanan yang sihat dan makanan yang kurang sihat. Makanlah sekali-sekala untuk menikmati makanan yang ada di dunia ini. Tetapi, jangan berlebihan!

Makanan sihat sangat mahal

Kadang-kadang, makanan sihat adalah mahal. Tetapi siapa kata anda tidak boleh makan makanan yang kurang mahal dan masih memberikan hasil yang sama? Epal, oren, bayam dan seumpaman dengannya adalah yang lebih baik daripada hidangan yang penuh dengan makanan yang diproses. Selain itu, jika kita melihat kesan jangka panjang, mencerna makanan diproses atau makanan segera bermakna peningkatan pada bil perubatan. Jadi, sebenarnya makanan sihat tidak begitu mahal sama sekali.

Lemak membuatkan kita gemuk

Lemak memang membuatkan kita gemuk, bersama dengan kesan sebenarnya untuk merangsang selera, ia membuatkan kita kenyang. Kebaikannya adalah lebih banyak berbanding keburukannya jika anda memilih lemak yang betul.Lemak mono tak tepu dan poli tak tepu adalah jenis lemak yang anda perlu cari. Antara sumber yang popular adalah minyak zaitun atau ikan. Apa yang sebenarnya menjadikan kita gemuk adalah lemak yang berlebihan dari makana yang diproses dan makanan segera. Pastikan bahawa anda menjauhkan diri dari lemak trans dan lemak tepu, kerana ia hanya akan menyebabkan penyakit.

Makan di malam hari bermakna membesarkan saiz pinggang

Sebenarnya, ia tidak semestinya benar. Kita semua mempunyai 24 jam, dan apa yang kita lakukan dengan waktu ini bergantung kepada rutin masing-masing. Makan adalah salah satu darinya. Tak kira bila kita makan, apa yang penting ialah makanan, diet dan apa yang kita lakukan selepas makan. Tidur dengan perut yang penuh bukanlah satu perkara yang baik! Oleh itu, jika anda mahu mengelakkan makan pada waktu malam, pastikan anda makan 1-2 jam sebelum tidur.

Kuning telur dan serangan jantung

Kuning telur terkenal dengan kesannya terhadap jantung dengan meningkatkan tahap kolesterol yang membawa kepada tekanan darah tinggi dan penyakit kardiovaskular. Walau bagaimanapun, walaupun kuning telur mengandungi 185 mg kolesterol, ia sebenarnya adalah sejenis kolesterol baik atau HDL – lipoprotein berkepadatan tinggi, menurut satu kajian di University of Connecticut. Tetapi tidak bermakna anda boleh makan lebih-lebih. Kesederhanaan adalah kuncinya.

Produk bebas gula adalah yang terbaik

Tidak semestinya. Sebenarnya, jika anda mengambil kalori melebihi keperluan anda, berat badan anda akan naik. Kita perlu membaca label pada produk berkenaan, bukannya apa yang ia mahu tunjukkan kepada kita. Apabila produk itu bebas gula, atau kadangkala bebas gluten, input tiruan digunakan untuk mengganti gula. Kadangkala, ia lebih memberikan banyak kalori.

Bersenam bermakna lebih banyak protein

Jika anda bersenam dengan kerap, anda hanya akan memerlukan jumlah protein yang sesuai, bukannya lebih banyak. Kebanyakan orang mengambil lebih protein setiap hari, walaupun mereka kadangkala tidak bersenam.

Semua di dalam internet adalah benar

Walaupun internet boleh menjadi sumber maklumat yang sangat baik, tidak semua yang anda baca dalam Internet adalah benar. Lebih baik jika anda mempunyai beberapa pendapat profesional mengenai perkara berkenaan.

Inilah dia 9 mitos pemakanan. Sebenarnya ada lagi. Walau bagaimanapun, sentiasa pastikan apabila anda baca adalah benar. Akhir sekali, kunci yang paling penting adalah kesederhanaan.


Oppss! Badan Berbau Sebab Banyak Makan Bawang? Ini Yang Anda Perlu Tahu

Mesti anda pernah terdengar fakta yang menyatakan bahawa makan bawang boleh mempengaruhi
 bau
 badan kan? Eh, fakta ke? Ingatkan tipu je.

Percaya ataupun tidak, apa yang anda makan bukan sahaja boleh mempengaruhi tahap kesihatan anda secara menyeluruh bahkan ia boleh mempengaruhi
 bau
 badan anda.

Nak tau dengan lebih lanjut? Baca artikel ini.

Nota: Perkataan bawang di dalam artikel ini merujuk kepada bawang putih (garlic)
.

Rasa bawang guna tapak kaki

Jika anda pernah gosokkan bawang pada bahagian tapak kaki, anda mesti perasan bahawa tindakan itu akan menyebabkan lidah anda mula terasa seakan-akannya.

Kenapa ye? Ia seolah-olah tapak kaki anda bertindak sebagai tunas rasa yang kemudiannya memberikan isyarat kepada lidah bahawa badan anda sedang memproses bawang melalui
sistem penghadaman
 anda.

Kunci kepada fenomena ini adalah molekul yang dinamakan sebagai Allicin. Ia terkandung di dalam bawang dan boleh meresap ke dalam salur darah melalui kulit manusia.

Kebolehan ini terletak pada struktur molekul tersebut yang mengandungi bahagian kimia dipanggil sebagai
dimethyl sulfoxide
(DMSO). Ia bukan sahaja boleh masuk dengan sendirinya, malah membawa komponen kimia yang lain untuk masuk ke dalam sistem pendarahan manusia.

Selain itu, DMSO dan Allicin juga mempunyai sifat separa minyak dan separa air. Secara amnya, minyak dan air tidak boleh meresap masuk ke dalam kulit. Oleh sebab itulah kulit dianggap sebagai sistem perlindungan pertama yang efektif dalam membasmi perubahan persekitaran dalaman badan.

Namun disebabkan oleh sifat separa air separa minyak tersebut, molekul DMSO dan Allicin boleh masuk dengan mudah ke dalam sistem pendarahan manusia.

Ia kemudiannya akan melalui organ hidung dan mulut menyebabkan rasa bawang. Oh, nak tahu fakta menarik? Pengambilan bawang boleh mempengaruhi bau badan melalui sistem
perpeluhan
 dan bau mulut.

Ini berikutan pelepasan gas sulfur  yang merupakan bahan kumuh kepada molekul Allicin. Gas tersebut akan dikumuhkan melalui organ paru-paru menyebabkan bau busuk pada pernafasan individu.

Sulfur juga boleh berinteraksi dengan
bakteria
 pada permukaan kulit melalui proses
perpeluhan
. Ini akan menyebabkan mereka yang mengambil bawang mempunyai bau badan yang busuk terutamanya apabila mereka berpeluh.

Lelaki yang makan bawang mempunyai daya tarikan seksual yang tinggi?

Pada tahun 2015, kajian yang dijalankan oleh Universiti Charles di Prague dan Universiti Stirling telah menunjukkan dapatan yang menarik. Ia bercanggah dengan konsep pemikiran logik individu berkaitan dengan bau badan.

Lelaki yang mengambil kapsul bawang putih sehari sekali mempunyai bau badan yang menyenangkan pada pandangan wanita.

Kajian tersebut melibatkan 42 orang subjek lelaki yang mengambil sama ada bawang mentah, kapsul bawang putih 1000 mg sehari atau kapsul plasebo (tidak mengandungi apa-apa).

Mereka kemudiannya memakai pengalas yang boleh menyerap bau pada ketiak mereka untuk tempoh 12 jam.
Setelah kesemua pengalas tersebut dikumpulkan, ia kemudiannya dimasukkan ke dalam bekas untuk diberikan kepada subjek wanita.

Apa yang mengejutkan adalah mereka yang mengambil kapsul bawang mempunyai bau
ketiak
 yang lebih menyenangkan bagi subjek wanita. Ini tidak kiralah sama ada bawang tersebut diambil dalam bentuk kapsul ataupun secara mentah.

“Suspek” utama adalah pada molekul Allicin. Selain daripada mengeluarkan bahan kumuh sulfur, ia juga bertindak sebagai antioksida dan anti
mikroorganisma
 di dalam badan.

Kajian yang dijalankan di UK pada tahun 2001 oleh Josling telah menunjukkan bahawa molekul Allicin boleh melawan beberapa jenis mikroorganisma seperti virus selesema.

Ini bermakna, selain daripada menyebabkan bau badan yang busuk disebabkan oleh interaksi antara bakteria dan sulfur, ia juga bertindak sebagai agen antibakteria. Perkara inilah yang dihipotesiskan sebagai mekanisme utama bagaimana bawang putih boleh bertindak sebagai
deodorant
 semula jadi.

Bau badan sebagai faktor pemilihan teman seksual?

Menurut salah seorang pengkaji yang terlibat dalam kajian 2015 tersebut, bau badan individu, terutamanya bau pada bahagian ketiak merupakan faktor yang penting dalam menyemarakkan
hubungan intim
.

Daripada sudut evolusi, bau tersebut berkemungkinan merupakan faktor pemilihan teman seksual suatu ketika dahulu.

Perkara ini pernah disebutkan oleh seorang saintis saraf, Charles J. Wysocki berkaitan dengan pengisyaratan feromon pada bahagian ketiak. Bahan kimia berkaitan seksual tersebut boleh dilepaskan di beberapa bahagian pada tubuh badan.

Namun ketiak merupakan sumber pengeluaran feromon utama jika dibandingkan dengan bahagian badan yang lain.

Peliklah wanita ni, bau ketiak pun boleh
terangsang
 ke? Untuk pengetahuan anda, bau ketiak lelaki (pada kadar tertentu) boleh meleraikan ketegangan emosi dan mempengaruhi kitaran haid mereka dari sudut pandang positif.

Lihat sahajalah babak dalam filem-filem romantik. Bukankah perempuan suka berbaring berdekatan dengan bahagian tersebut.

Pengambilan bawang putih (menurut kajian 2015) boleh membuatkan bau ketiak terkawal. Secara teorinya, ini bermakna, kepekatan feromon yang dapat dihidu oleh wanita tinggi pada lelaki ini.

Justeru, interpretasi mereka terhadapnya adalah bau yang menyenangkan.

Walau bagaimanapun, tiada dapatan saintifik yang menunjukkan bawang putih boleh merangsang bauan seksual.

Elakkan jangkitan dengan pengambilan makan bawang

Pelbagai kajian telah dijalankan bagi menguji keberkesanan Allicin dalam melindungi individu daripada jangkitan. Ia berupaya untuk meningkatkan tahap kekuatan sistem pertahanan tubuh bagi melawan kemasukan mikroorganisma seperti virus, bakteria dan parasit.

Kajian pada 2001 yang dijalankan oleh Josling telah menunjukkan dapatan yang menggambarkan kesan positif tersebut.

Mereka yang mengambil
suplemen
 bawang putih mempunyai jangka masa pemulihan daripada jangkitan yang pendek (1.5 hari) berbanding mereka yang mengambil plasebo (5 hari). Dapatan kajian ini disokong oleh kajian pada tahun 2012 oleh Universiti Florida.

Dalam kajian tersebut, mereka yang mengambil
suplemen
 ekstrak bawang putih mempunyai penurunan insiden jangkitan selesema setinggi 61%.

Namun beberapa aspek perlu diambil kira jika anda berhasrat untuk menambah masuk bahan tersebut ke dalam pelan pemakanan anda. Sebagai contoh, pengambilannya boleh menyebabkan nafas anda berbau.

Ini bukanlah satu perkara yang menjadi pilihan terutamanya jika kerja anda melibatkan banyak interaksi oral.

Selain itu, kajian yang dijalankan pada tahun 2012 tersebut dianggap berkualiti rendah oleh kajian pada tahun 2014 oleh Universiti di Australia. Namun, tidak dapat dinafikan bahawa pengambilan bawang putih boleh memberikan pelbagai jenis khasiat terhadap kesihatan individu secara menyeluruh.

Kesimpulannya. tiada data saintifik yang menunjukkan bawang putih merangsang

t is not scientific to state that garlic stimulate sexual ordor


Ada Masalah Pendengaran? Bukan Semua Orang Pekak Sesuai Pakai Alat Bantuan! Baca Ini Dulu

Pekak adalah satu keadaan di mana individu tidak mampu untuk mendengar sebarang bunyi atau suara
 yang terhasil di sekeliling mereka.

Ini menjadikan golongan kurang bernasib baik ini mengalami masalah untuk berkomunikasi dengan orang lain.

Namun dengan kemajuan teknologi masa kini, sudah ada alat yang mungkin boleh membantu kalian mendengar.

Ia dinamakan sebagai alat bantu pendengaran! Apakah ia dan bagaimana ia berfungsi?

Jom sama-sama kita ikuti artikel ini dengan lebih mendalam lagi.

Alat bantu pendengaran untuk orang pekak

Alat bantu pendengaran adalah sejenis alat yang membolehkan
orang pekak memperbaiki atau memulihkan semula pendengaran mereka
.

Untuk pengetahuan anda, terdapat 4 komponen utama pada alat ini iaitu:

Mikrofon

Amplifier

Fon telinga

Bateri

Ia berfungsi dengan cara menerima bunyian yang terhasil di sekeliling melalui mikrofon lalu menukarkan tenaga bunyi kepada elektrik.

Kemudian, amplifier akan memproses gelombang tersebut lalu menghantarnya ke telinga melalui fon telinga untuk golongan ini mendengar.

Terdapat 3 jenis alat bantu pendengaran yang utama dan ia dibezakan melalui tempat di mana alat ini diletakkan pada kawasan telinga iaitu:

Alat bantu dengar belakang telinga

Alat bantu dengar dalam telinga

Alat bantu dengar dalam salur telinga

Pemilihan jenis-jenis alat ini adalah sangat bergantung kepada tahap keterukan masalah pendengaran ataupun kesesuaian mengikut individu masing-masing.

Persoalannya, siapa sahaja yang boleh menggunakan alat ini
?

Untuk siapa alat bantu pendengaran?

Setiap kali terlintas soalan sebegini, sudah pasti jawapan yang paling mudah akan terkeluar adalah untuk orang pekak sahaja bukan?

Ya, namun ia sangat bergantung kepada pelbagai faktor yang terlibat secara langsung atau tidak langsung.

Golongan utama yang memerlukannya adalah
orang pekak yang mengalami kerosakan pendengaran teruk sehingga menjejaskan kebolehan untuk mendengar dan berkomunikasi
.

Keputusan untuk menggunakannya pula bukan hanya tertakluk kepada kemahuan penderita masalah pendengaran itu sendiri kerana saranan doktor pakar juga sangat diperlukan.

Faktor-faktor berikut perlu diambil kira sebelum sebarang keputusan dibuat:

Tahap pendengaran berdasarkan ujian klinikal

Jenis pekerjaan

Masalah perubatan

Gaya penampilan

Aktiviti seharian yang dilakukan

Kos alat bantu pendengaran

Jadi, sila pastikan kalian telah berbincang dengan golongan profesional sebelum sebarang keputusan dibuat okay?

Perlu pakai satu atau dua pada telinga?

Ada kemungkinan di mana individu akan
mengalami masalah pendengaran pada sebelah telinga sahaja
 atau kedua-duanya sekali.

Jika anda hanya pekak sebelah telinga
, doktor mungkin tidak mengesyorkan penggunaan alat ini kerana anda masih boleh mendengar.

Namun bagaimana jika anda pekak kedua-dua belah telinga? Ya, anda mungkin perlu menggunakannya!

Sama ada hanya perlu pakai satu atau dua alat ini, ia adalah sangat bergantung kepada cara anda menjalani kehidupan seharian.

Paling penting, sila dapatkan nasihat pakar terlebih dahulu sebelum membuat keputusan yang bakal mengubah kehidupan anda ini.

Alat bantu pendengaran ada pro dan kontra?

Setiap perkara pasti ada kelebihan dan keburukan yang tersendiri dan alat bantu pendengaran ini juga tidak boleh lari daripadanya.

Kelebihan

Dapat membantu orang pekak mendengar

Dapat membantu orang pekak berkomunikasi

Adalah sangat mudah dan cepat untuk dipasang

Terdapat pelbagai jenis mengikut kesesuaian dan kemampuan

Kekurangan

Akan menjejaskan penampilan anda

Tidak sesuai digunakan oleh mereka yang mempunyai telinga bernanah dan berair

Tidak sesuai digunakan oleh mereka yang mempunyai salur telinga sempit atau kecil

Kos yang agak mahal

Jika hendak dibandingkan, pro dan kontra alat ini adalah lebih kurang setara sahaja dan kalian perlu berfikir masak-masak sebelum sebarang keputusan dibuat.

Pun begitu, sebenarnya adalah sangat berbaloi untuk
 individu dengan masalah pendengaran mengambil keputusan untuk menggunakannya
.

Ini kerana ia adalah satu keputusan yang mampu mengubah kehidupan anda secara total dan membantu kalian mendengar semula.

Bagaimana cara untuk menjaga alat ini?

Mungkin mudah untuk kalian hanya menggunakan tanpa tahu cara untuk menjaga atau memasang alat ini pada telinga anda bukan?

Oleh itu, sila pastikan kalian telah berkonsultasi dengan doktor pakar (audiologi) untuk memilih, membeli dan menggunakan alat ini!

Pertama sekali,
sila belajar cara untuk mengendalikan alat ini
 dan hubungi doktor anda jika masalah berikut terjadi:

Alat bantu pendengaran tidak berfungsi

Bunyi suara sendiri menjadi terlalu kuat

Bunyi persekitaran menjadi terlalu bingit

Bunyi berdesing daripada alat itu sendiri

Untuk menjaganya pula, terdapat beberapa perkara yang kalian perlu jauhi atau amalkan termasuklah:

Jauhkan alat ini dari persekitaran penuh haba atau lembap

Bersihkan alat ini dengan mengikut arahan doktor pakar

Elakkan menggunakan produk berbunyi dan berfrekuensi tinggi semasa menggunakan alat bantuan pendengaran seperti pengering rambut atau vakum

Padamkan alat bantu pendengaran sekiranya ia tidak digunakan

Simpan ia bersama komponennya jauh daripada kanak-kanak dan haiwan

Tukarkan bateri yang lemah dengan segera

Pendek kata, alat bantu pendengaran ini memang merupakan
 penyelamat orang pekak bagi membolehkan mereka mendengar dan berkomunikasi semula
.

Terima kasih wahai teknologi!


Kerapuhan Tulang (Osteoporosis)

Definisi

Apa itu Kerapuhan Tulang (Osteoporosis)?

Osteoporosis ialah penipisan tulang berpanjangan dan pengurangan pada kepadatan tulang (jisim tulang) menyebabkan tulang menjadi rapuh dan mudah patah dengan hentakan yang minor. Pengurangan pada ketinggian dan sakit belakang adalah biasa berlaku dalam penyakit ini. Perempuan secara khususnya berisiko tinggi untuk mengalami osteoporosis selepas menopause. Tulang patah yang terkait dengan osteoporosis kebiasaannya berlaku di tulang pinggul, pergelangan tangan atau tulang belakang. Walaubagaimanapun, ia juga boleh melibatkan mana-mana tulang yang lain. Sesetengah tulang yang patah kemungkinan tidak akan pulih terutamanya jika berlaku pada tulang pinggul.

Osteoporosis adalah penyakit yang senyap dan ia mungkin tidak dapat dikenalpasti melainkan selepas berlakunya patah tulang. Ramai yang menyangka bahawa osteoporosis adalah satu proses normal penuaan dan tidak dapat dielakkan. Namun, pakar perubatan kini percaya bahawa osteoporosis boleh dielakkan. Malah mereka yang sudah menghidapi osteoporosis boleh mengambil langkah untuk menghalang atau melambatkan perkembangannya serta mengurangkan risiko patah tulang pada masa akan datang.

Apakah kebarangkalian Kerapuhan Tulang (Osteoporosis)?

Osteoporosis melibatkan lelaki dan perempuan dari semua bangsa. Tetapi orang kulit putih dan perempuan Asia – terutamanya perempuan berumur menopause – adalah paling berisiko menghidapi penyakit ini. Anda boleh mengurangkan risiko osteoporosis dengan mengurangkan faktor risiko. Sila berunding dengan doktor anda untuk maklumat lanjut.

Simptom-simptom

Apakah simptom-simptom Kerapuhan Tulang (Osteoporosis)?

Tiada simptom yang jelas di peringkat awalnya tetapi semakin lama, simptom-simptomnya mula dikenalpasti seperti sakit belakang di bahagian bawah, sakit leher, membongkok dan hilang berat badan secara beransur. Dalam kes yang lain, tanda pertama adalah patah tulang (tulang rusuk, pergelangan tangan atau pinggul). Tulang (vertebrae) di bahagian tulang belakang boleh runtuh (menjadi leper atau terhimpit) dan patah dimana ia merupakan patah yang paling kerap berlaku. Patah tulang pinggul mengakibatkan ketidakupayaan atau kecacatan yang paling teruk.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu berjumpa doktor untuk berbincang tentang osteoporosis jika anda mengalami menopause pada umur yang lebih muda dari biasa, mengambil kortikosteroid selama beberapa bulan dalam satu masa atau ibubapa anda pernah mengalami patah tulang pinggul. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah Punca Kerapuhan Tulang (Osteoporosis)?

Pembentukan tulang yang normal memerlukan mineral kalsium dan fosfat. Jika badan kita tidak mendapatkan kalsium yang cukup dari pemakanan, pembentukan tulang dan tisu tulang akan terkesan.

Sebab utama osteoporosis adalah penuaan menyebabkan penurunan tahap estrogen bagi perempuan menopause dan penurunan tahap testosterone (hormon lelaki) bagi lelaki.

Tulang anda sentiasa dalam proses pembaharuan – tulang baru dihasilkan dan tulang lama dihapuskan. Semasa anda masih muda, badan anda menghasilkan tulang baru lebih pantas daripada ia menghapuskan tulang lama dan ini membuatkan jisim tulang bertambah. Kebanyakan orang mencapai jisim tulang maksimum pada umur awal 20-an. Semakin tua, tulang kehilangan jisimnya lebih pantas daripada kadar ia dihasilkan.

Kebarangkalian untuk anda menghidapi osteoporosis sebahagiannya bergantung kepada banyak mana anda mencapai jisim tulang ketika muda. Semakin tinggi kemuncak jisim tulang anda, semakin banyak tulang anda “di dalam bank” dan semakin kurang kebarangkalian untuk mendapat osteoporosis.

Faktor-faktor Risiko

Apakah yang meningkatkan risiko saya kepada Kerapuhan Tulang (Osteoporosis)?

Faktor risiko termasuk kurang berat badan, cara hidup (hidup sedentari atau tidak aktif), pengambilan alkohol, merokok, masalah gangguan pemakanan, pengambil sesetengah ubat, sebahagian penyakit kronik dan rehat atau imobilisasi dalam tempoh yang lama.

Banyak faktor risiko yang boleh menyebabkan osteoporosis. Sebahagiannya boleh diubah dan sebahagiannya tidak.

Faktor risiko yang tidak boleh diubah adalah:

   Jantina: Perempuan mengalami osteoporosis lebih kerap berbanding lelaki.

          Umur: Semakin tua umur, semakin tinggi risiko mendapat osteoporosis.

          Saiz badan: Perempuan yang kecil dan kurus mempunyai risiko yang lebih tinggi.

          Sejarah keluarga: Osteoporosis cenderung untuk berlaku dalam kalangan keluarga. Jika seorang ahli keluarga menghidapi osteoporosis, anda mempunyai risiko yang tinggi untuk mendapat penyakit yang sama

Faktor risiko yang boleh diubah pula adalah:

  Hormon seks: Kadar estrogen yang rendah akibat masalah pada haid atau menopause boleh menyebabkan osteoporosis kepada perempuan. Testosteron yang rendah pula boleh mengakibatkan osteoporosis bagi lelaki.

          Anoreksia nervosa: Sejenis gangguan pemakanan yang boleh mengakibatkan osteoporosis.

          Pengambilan kalsium dan vitamin D. Diet yang kurang kalsium dan vitamin D membuatkan anda lebih cenderung kepada osteoporosis.

          Pengambilan ubatan. Sesetengah ubat boleh meningkatkan risiko mendapat osteoporosis.

          Kadar aktiviti. Kurang senaman atau rehat dalam tempoh yang lama boleh melemahkan tulang.

          Merokok adalah tidak sihat untuk tulang, jantung dan juga paru-paru.

          Pengambilan alkohol. Pengambilan yang berlebihan menyebabkan kehilangan jisim tulang dan boleh mengakibatkan patah tulang.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kerapuhan Tulang (Osteoporosis) didiagnosis?

Ujian jisim mineral tulang (bone mineral density test) adalah cara terbaik untuk memeriksa kesihatan tulang anda. Semasa ujian yang tidak menyakitkan ini dijalankan, anda perlu baring di atas meja yang beralas dan mesin imbasan akan bergerak melalui badan anda. Dalam kebanyakan kes, hanya sebahagian tulang yang diperiksa – kebiasaannya tulang pinggul, pergelangan tangan dan belakang.

Bagaimana pesakit Kerapuhan Tulang (Osteoporosis) dirawat?

Perubahan pada gaya hidup boleh membantu mengurangkan risiko tulang patah. Perubahan tersebut termasuk senaman menampung berat (weight-bearing) dan menguatkan otot (muscle-strenthening) secara berkala, berhenti merokok, mengehadkan pengambilan alkohol dan mengambil kalsium (sekurang-kuranya 1200mg/hari) serta vitamin D (sekurang-kurangnya 800 IU/hari) dalam pemakanan. Rawatan memfokuskan pada melambatkan atau menghentikan kehilangan jisim tulang dan mengelakkan tulang patah dengan meminimakan risiko untuk jatuh.

Ubat-ubatan yang berbeza, termasuk bifosfonat seperti alendronate. Selain tiu, suplemen kalsium dan vitamin D yang mencukupi turut digunakan.

Program rawatan yang komprehensif termasuk fokus pada pemakanan yang betul, senaman dan mencegah dari jatuh yang boleh menyebabkan tulang patah. Doktor anda mungkin juga akan mempreskrip beberapa ubat yang telah terbukti membantu melambatkan atau menghentikan kehilangan pada jisim tulang atau yang membantu membina tulang baru, meningkatkan jisim tulang serta mengurangkan risiko tulang patah.

Nutrisi: Makanan yang kita ambil mempunyai pelbagai jenis vitamin, mineral, dan nutrien lain yang penting bagi mengekalkan kesihatan badan kita. Kesemua nutrien ini diperlukan dalam kadar yang seimbang. Kalsium dan vitamin D, secara khususnya diperlukan untuk menguatkan tulang.

Senaman: Senaman adalah satu komponen penting dalam pencegahan dan rawatan osteoporosis. Senaman tidak hanya meningkatkan kesihatan tulang, tapi juga menguatkan otot, koordinasi dan kestabilan yang akhirnya menjadikan kita lebih sihat secara keseluruhannya. Walaupun senaman adalah bagus untuk mereka yang menghidapi osteoporosis, ia haruslah dikawal agar tidak berlaku tekanan yang berlebihan atau mengejut pada tulang.

Ubat-ubatan: Terdapat beberapa ubat yang boleh digunakan untuk mencegah dan/atau merawat osteoporosis termasuk: bifosfonat; estrogen agonis/antagonis, kalsitonin; hormon paratiroid; terapi estrogen; terapi hormon.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kerapuhan Tulang (Osteoporosis)?

Gaya hidup dan kaedah pengubatan sampingan berikut mungkin membantu anda mengatasi osteoporosis:

          Patuhi temu janji doktor untuk memantau perkembangan simptom dan keadaan kesihatan anda.

          Dengar arahan doktor, jangan mengambil ubat yang tidak dipreskrip oleh doktor atau terlepas dos ubat anda.

          Berunding dengan ahli terapi fizikal atau pakar rehabilitasi senaman untuk menguatkan otot anda.

          Ambil makanan yang kaya dengan kalsium dan vitamin D. Sila ikut amalan pemakanan yang sihat, kaya dengan makanan yang mengandungi kalsium, seperti produk tenusu, ikan, kekacang, dan sayur hijau.

          Jangan merokok.

          Elakkan pengambilan alkohol berlebihan. Pengambilan lebih daripada 2 minuman alkohol sehari boleh mengurangkan pembentukan tulang. Mabuk juga boleh meningkatkan risiko jatuh.

          Elakkan jatuh. Sila pakai kasut tumit rendah dengan tapak yang tidak licin dan pastikan perkara-perkara yang boleh membuatkan anda jatuh di dalam rumah dijauhkan seperti wayar elektrik, alas lantai dan permukaan licin. Pastikan bilik mendapat pencahayaan yang cukup, pasang pemegang di dalam dan luar pintu bilik mandi dan pastikan anda dapat masuk dan keluar dari bilik dengan mudah.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Tip Nak Beli Produk Jika Kulit Kering Dan Kasar, Mesti Ada 7 Bahan Ini!

Meskipun bukan semua, namun tidak dinafikan ramai juga dalam kalangan kita yang mungkin mengalami masalah kulit kering dan kasar, tetapi hanya mampu pasrah tentangnya.

Sebenarnya, aspek kesihatan kulit tidak boleh diabaikan dan dibiarkan begitu sahaja lebih-lebih lagi jika ia bermasalah. Itulah kegunaan produk kulit di pasaran.

Persoalannya,
 apa dan bagaimana produk kulit yang kita perlu pilih
 jika ada masalah kulit kering dan kasar? Jom teruskan membaca artikel untuk tahu lebih lanjut!

Kenapa kulit boleh jadi kering dan kasar?

Menurut pelbagai kajian berkaitan, dipercayai bahawa mutasi genetik filaggrin adalah dalang utama terjadinya
masalah kulit seperti ekzema dan lain-lain
.

Pun begitu, ia bukan punca masalah kulit kering dan kasar yang anda mungkin perlu risaukan memandangkan faktor genetik adalah di luar kawalan kita semua.

Apa yang perlu menjadi perhatian adalah penggunaan produk seharian seperti air, sabun, losen, minyak wangi atau ubatan tertentu yang boleh beri mudarat.

Sebagai contoh, ubatan tertentu yang digunakan untuk merawat jerawat mengandungi
 benzoyl peroxide
 dan
salicylic acid.

Begitu juga dengan produk pencuci, pelembap serta apa-apa sahaja yang menyentuh kulit lantas memberi kesan buruk jika digunakan dalam jangka masa panjang.

Bahan yang mesti ada dalam produk kulit!

Ironiknya, kondisi kulit kering yang disebabkan oleh produk seharian juga boleh dikawal dan dirawat menggunakan produk kulit yang ideal lagi sesuai.

Kuncinya di sini pula adalah untuk mendapatkan kulit yang terhidrasi dengan lebih baik dan caranya bukanlah sekadar minum air kosong yang cukup sahaja.

Berikut adalah bahan yang mesti ada dalam produk
 jika anda mengalami masalah kulit kering dan kasar:

#1. Asid Hyaluronik

Asid Hyaluronik (HA) adalah ramuan paling popular dan utama di dalam pembuatan produk kulit ekoran impaknya yang bagus di dalam penghidratan kulit.

Caranya berfungsi adalah dengan menghimpun dan menarik kelembapan dari kawasan sekitar ke dalam sel kulit lantas membuat kulit menjadi lebih lembap.

#2. Asid Laktik

Sama halnya seperti di atas tadi, Asid Laktik (LA) juga merupakan ramuan terbaik yang boleh membantu membaiki faktor kelembapan kulit secara semula jadi.

Ia berfungsi dengan cara mencipta halangan atau rintangan bagi meminimumkan kehilangan cecair pada kulit lantas mengurangkan masalah kulit kering dan kasar.

#3. Gel Lidah Buaya

Gel lidah buaya atau bahasa komersialnya Aloe Vera
, memang sudah tidak asing lagi digunakan ke atas kulit kerana ia juga sudah popular sejak zaman dahulu lagi.

Untuk pengetahuan anda, gel ini kaya dengan air, mineral dan vitamin yang sangat penting buat kesihatan kulit bagi memastikan ia kekal terhidrat, sihat dan kuat.

Bukan sahaja anda boleh menggunakan produk yang mengandungi gel ini, malah anda juga boleh mengenakan gel lidah buaya secara terus sejurus daunnya diekstrak.

Produk kulit dengan #4. Gliserin

Gliserin adalah sejenis sebatian yang tidak berwarna dan tidak berbau yang telah banyak digunakan di dalam pembuatan produk kecantikan terutamanya buat kulit.

Selain mampu mengekalkan kelembapan pada kulit, ia juga mampu menyembuhkan luka serta mengurangkan radang yang berlaku akibat kerengsaan pada kulit.

Produk kulit dengan #5.  Seramida

Seramida adalah sebatian yang berasal daripada molekul lemak daripada kulit manusia itu sendiri dan berfungsi untuk mengekalkan kelembapan pada kulit.

Ia menjadikannya sebagai ramuan bagus buat masalah kulit kering dan kasar, selain mampu membantu merawat kondisi kulit kronik seperti ekzema dan lain-lain.

#6. Susu kambing

Jangan terkejut pula jika kami kata susu yang boleh diperah dan diminum daripada haiwan ini turut mampu memberi kesan positif jika digunakan pada kulit.

Ini kerana produk terkandung
 susu kambing mengandungi lemak spesifik
 yang mampu melembapkan kulit tanpa merengsakan atau meradangkan kulit anda.

Kandungan lemak spesifik ini bukan sahaja mampu mengekalkan kelembapan malahan memberi perlindungan baik pada kulit daripada anasir luar seperti persekitaran.

#7. Mentega kacang

Jangan tersilap pula dengan mentega yang anda gunakan sebagai sapuan roti kerana mentega ini datangnya daripada kekacang yang lain seperti koko dan shea.

Produk dengan ramuan ini tinggi dengan asid lemak yang mampu untuk mencipta lapisan perlindungan untuk mengekalkan kelembapan dan keanjalan kulit.

Dalam pada itu, ia juga mudah menyerap pada kulit dan dalam masa yang sama
memberi perlindungan daripada cahaya matahari
 serta memudarkan parut lama.

Jumpa pakar jika kulit kering dan kasar!

Pun begitu, penggunaan produk-produk ini juga haruslah mendapat nasihat daripada doktor atau pakar kulit terlebih dahulu untuk elak sebarang komplikasi.

Ini kerana sudah banyak produk yang dijual di pasaran sama ada secara langsung atau atas talian dan tidak kurang juga ada yang merupakan produk tiruan, palsu atau tipu.

Jadi, buatlah pilihan yang bijak dalam usaha
mencari ramuan yang terbaik buat kulit anda
!


Pasangan Suka Main Belakang? AWAS, Ia Juga Boleh Buat Wanita Mengandung!

Pernahkah anda terfikir sebelum ini, bolehkah wanita hamil jika melakukan seks dubur?

Menurut 1 kajian,
ada sesetengah wanita yang gemarkan seks anal,
namun ada juga yang tidak menggemarinya disebabkan rasa sakit atau tidak selesa ketika melakukannya.

Ada yang lebih gemar melakukan seks anal atau seks dubur bagi mengelakkan kehamilan
.

Secara teknikalnya, seseorang wanita tidak akan hamil jika melakukan seks anal.

Namun, ada beberapa perkara atau keadaan yang mungkin jarang sekali berlaku, tetapi boleh menyebabkan wanita hamil tanpa sengaja.

Selain itu juga, anda mesti mengetahui risiko jika melakukan seks dubur ini.

Untuk mendapatkan lebih banyak info tentang Kesihatan Seksual, sila dapatkannya

di sini.

Bolehkah seks dubur menyebabkan wanita hamil?

Air mani mengandungi berjuta-juta sperma yang hanya menunggu masa untuk berjumpa dan bersenyawa dengan ovum atau telur wanita.

Seseorang wanita pula dianggap subur apabila ovarinya melepaskan telur-telur matang ke dalam tiub fallopio
.

Sperma lelaki mestilah berada di dalam faraj agar
ia boleh bergerak menuju ke serviks yang terletak pada bukaan rahim
.

Sperma akan terus memasuki tiub fallopio yang mana terletaknya ovum atau telur wanita. Di sana, sperma akan mencuba untuk memasuki telur wanita.

Tidak terdapat sebarang hubungan atau laluan antara dubur dengan organ pembiakan wanita.

Jika sperma dilepaskan melalui dubur, ia masih tidak dapat pergi ke tiub fallopio untuk disenyawakan bersama telur.

Oleh itu, tiada sebarang persenyawaan boleh berlaku antara sperma dan juga telur jika seseorang itu melakukan seks dubur.

Keadaan lain yang boleh menyebabkan wanita hamil

Namun, jika sperma berada berdekatan dengan faraj,
ada kemungkinan untuk sperma tersebut memasuki saluran faraj walaupun tanpa penetrasi zakar
.

Jika ia berlaku, ada kemungkinan untuk wanita hamil.

Persenyawaan antara sperma dan juga telur hanya memerlukan 1 sperma sahaja.

Jika ejakulasi baru sahaja berlaku, maka sperma yang berada di luar badan masih akan hidup atau masih mempunyai jangka hayat tertentu dan mampu bergerak.

Menurut 1 kajian yang diterbitkan dalam
British Medical Journal
, setiap 1 daripada 200 wanita hamil tanpa sebarang penggunaan teknologi atau melibatkan penetrasi zakar ke dalam faraj.

Oleh itu, ia menunjukkan adanya kemungkinan sperma boleh memasuki faraj melalui cara atau kaedah lain.

Ini
seperti ejakulasi air mani lelaki berdekatan bukaan faraj
,
fingering
 dengan jari yang mempunyai air mani atau penggunaan
 sex toy
 yang mempunyai sperma.

Namun, perlu juga diingatkan, bagi membolehkan wanita hamil tidak hanya memerlukan sperma untuk memasuki faraj, tetapi seseorang wanita itu juga perlulah berada pada waktu subur mereka.

Waktu subur ini biasanya berlaku dalam tempoh 3 ke 7 hari bagi setiap pusingan haid.

Bagaimana dengan air mazi?

Sperma diketahui biasanya berada di dalam air mani.

Namun, ada kajian yang menunjukkan bahawa ia juga mungkin boleh berada di dalam air mazi dengan jumlah yang sedikit.

Kehadiran sperma dalam air mazi biasanya berlaku ketika adanya
sedikit pengeluaran air mani semasa melakukan hubungan seks
, tetapi sebelum ejekulasi berlaku.

Oleh itu,
walaupun anda dan pasangan mungkin melakukan kaedah pancut luar
, air mazi yang keluar daripada zakar lelaki sewaktu melakukan hubungan seksual masih lagi berpotensi untuk menyebabkan hamil.

Risiko melakukan seks dubur tanpa perlindungan

Tahukah anda, penyakit, jangkitan atau kecederaan lebih mudah berlaku jika anda melakukan hubungan seks dubur berbanding seks melalui faraj?

Oleh sebab itu, a
danya saranan untuk sentiasa memakai alat perlindungan seperti kondom ketika melakukan hubungan seks dubur
.

Seks anal atau seks dubur ini dianggap sebagai satu aktiviti seksual yang berisiko tinggi.

Jangkitan seksual tidak hanya boleh menular melalui seks faraj sahaja
, tetapi ia turut boleh menjangkiti individu yang melakukan seks anal.

Tambahan lagi, ramai individu sebenarnya tidak menyedari
mereka boleh mendapat jangkitan seksual disebabkan oleh simptomnya yang tidak muncul dengan segera atau sejurus selepas mereka melakukannya
.

Antara sebab mengapa seks dubur mempunyai risiko jangkitan yang lebih tinggi berbanding seks faraj adalah disebabkan dinding rektum yang agak nipis, kering, dan mudah koyak berbanding keadaan dinding faraj.

Dinding rektum atau dubur mudah untuk koyak dan berdarah. Apabila ia mengalami koyakan, maka lebih mudah bagi virus, bakteria dan juga parasit untuk memasuki aliran darah.

Walaupun mungkin kedua-dua pasangan tidak mempunyai sebarang penyakit atau jangkitan seksual, kehadiran najis dalam dubur boleh menyebabkan jangkitan pada saluran kencing.

Kesimpulan

Seperti yang dijelaskan di atas, seks dubur atau seks anal sememangnya tidak menyebabkan seseorang wanita itu hamil.

Jika seseorang wanita itu hamil sekalipun, ia bukanlah disebabkan oleh seks melalui dubur.

Tetapi ia disebabkan oleh beberapa keadaan lain seperti melakukan ejakulasi berdekatan dengan faraj atau melalui kemasukan
sex toy
 ke dalam faraj.

Namun, walaupun seks dubur tidak menyebabkan kehamilan, ia mungkin merisikokan seseorang itu untuk mendapat jangkitan kelamin.

Oleh itu, seks anal boleh disimpulkan sebagai satu aktiviti yang berisiko tinggi berbanding seks melalui faraj.


Benarkah Air Beras Memiliki keistimewaan Untuk Merawat Kulit Wajah? Ini Faktanya!

Tahukah anda tentang manfaat air beras untuk kecantikan? Ini kerana air beras adalah sumber
mineral dan vitamin yang sangat baik untuk kulit
 dan rambut anda. Ia boleh digunakan sebagai pencuci wajah, toner dan juga pencuci rambut.

Untuk mendapatkan lebih banyak info tentang Pemakanan Sihat, sila dapatkannya
di sini.

Cerita di sebalik air beras

Budaya Asia telah belajar untuk menghargai air beras selama berabad-abad. Tidak hairanlah
mengapa wanita Asia mempunyai kulit yang sempurna!

Pada masa lalu, wanita di kebanyakan tempat di Asia Tenggara membasuh muka, rambut, dan juga mandi air beras – air yang mereka gunakan untuk membasuh beras.

Salah satu bahan istimewa dalam air beras adalah asid ferulic,
agen antioksidan
 yang membantu
mengekalkan kulit yang berseri
 dan nampak muda.

Manfaat sebagai pencuci wajah

Anda boleh menggunakan air beras untuk membersihkan muka dengan mencelup kapas ke dalamnya, kemudian perlahan-lahan lap ke seluruh muka anda.

Ia adalah mudah, tanpa tenaga, dan hanya mengambil masa beberapa minit. Apa yang anda perlu lakukan adalah menunggu dengan sabar untuk kulit anda kering dengan sendiri supaya nutrien mendapat menyerap ke dalam kulit anda dengan betul.

Manfaat sebagai toner muka

Jika anda biasanya bersolek tebal, anda perlu menggunakan pembersih khas untuk memastikan kulit anda 100% bersih. Walau bagaimanapun, anda masih boleh menggunakan air beras sebagai
toner muka selepas pembersihan.

Air beras boleh mengurangkan
penampilan liang-liang
 dan menegangkan kulit anda semasa merangsang aliran darah untuk memberikan kulit anda sihat berseri.

Manfaat air beras untuk merawat jerawat

Air beras terkenal dengan ciri-ciri anti-radang. Oleh itu, ia benar-benar mempercepatkan proses penyembuhan jerawat ini.

Apabila digunakan untuk jerawat, ia bertindak sebagai astringen, melegakan kemerahan yang disebabkan oleh jerawat. Ini merupakan antara manfaat air beras untuk kesihatan kulit.

Baca juga:

Nak Hilangkan Parut Jerawat? Pastikan Serum Anda Ada Bahan Ini, Barulah Licin Muka!

Jangan Terkejut, 15 Makanan Dan Minuman Ini Boleh Sebabkan Muka Berjerawat!

Manfaat air beras untuk membilas rambut

Beralih kepada membilas rambut anda dengan air beras membuatkan rambut anda kuat dan berkilat. Jika anda ingin beberapa khasiat tambahan,
tambah beberapa titis minyak pati
 (essential oils).

Urut kulit kepala anda perlahan-lahan dan biarkan ia kekal pada rambut anda untuk seketika kemudian bilas lagi dengan air segar. Inositol dalam air beras
menguatkan keanjalan rambut
 dan menghilangkan geseran permukaan.


Jagung Dalam Tin Tak Segar Macam Jagung Tongkol? Anda Silap, Ini 3 Manfaat Makan Jagung Tin

Anda biasa menggunakan jagung dalam tin untuk tujuan masakan? Anda mungkin tidak begitu perasan bahawa terdapat dua jenis jagung tin iaitu jagung tin kernel dan juga jagung manis ala krim. Apakah perbezaan antara dua jenis jagung ini dan manakah yang lebih baik?

Untuk mendapatkan lebih banyak info berkenaan Pemakanan Sihat, anda boleh klik
di sini
.

Perbezaan jagung tin kernel dan juga jagung manis ala krim

Untuk pengetahuan anda, terdapat dua jenis jagung dalam tin yang dijual di pasaran iaitu jagung tin kernel dan jagung manis ala krim.

Untuk jagung tin kernel, ia merupakan
biji jagung utuh
 (jagung butir) yang ditinkan tanpa sebarang bahan tambahan lain.

Dalam erti kata lain, ia hanyalah biji jagung semata-mata
tanpa gula

atau garam
.

Manakala bagi jagung manis ala krim, ia merupakan biji jagung yang telah dimasak
bersama gula
,
garam
 dan juga kanji. Disebabkan itu, teksturnya lebih hancur dan berkrim. Rasanya juga lebih manis.

Jagung manis ala krim ini biasa kita gunakan ketika membuat apam balik atau air batu campur.

 Jagung tin kernel pula banyak digunakan
ketika membuat salad
, atau masakan lain.

Jadi, jika anda bertanya manakah produk yang lebih baik, sudah tentulah jagung tin kernel kerana ia tidak mengandungi kandungan gula dan garam tambahan.

Fakta nutrisi jagung dalam tin

Mari kita lihat kandungan nutrisi yang terdapat pada jagung tin kernel.

Untuk makluman anda, bagi setiap 100 gram jagung tin (sekitar setengah tin), ia mengandungi sebanyak 67 kalori.

Untuk nilai nutrisi lainnya, sila lihat di bawah ini:

Lemak
: 1.2 gram

Karbohidrat
: 14 gram

Protein
: 2.3 gram

Serat
: 2 gram

Selain itu, jagung tin juga mengandungi beberapa kandungan vitamin yang baik untuk tubuh.

Jagung secara umumnya mengandungi hampir kesemua
kandungan vitamin B
.

Vitamin B diperlukan dalam penghasilan tenaga selain
memastikan jantung
, sel tubuh, otot dan otak berfungsi dengan baik.

Bukan itu sahaja, jagung juga mengandungi
kandungan antioksidan
 penting yang membantu mengurangkan risiko penyakit kronik.

Antioksidan melindungi badan
 anda daripada molekul oksigen berbahaya yang disebut sebagai radikal bebas.

Pengambilan 100 gram jagung tin juga boleh memberikan anda beberapa kandungan mineral untuk kebaikan tubuh seperti fosforus, kalium, magnesium, mangan dan juga zat besi.

Manfaat makan jagung dalam tin

Jika anda mengambil jagung tin kernel, ia sebenarnya mempunyai nilai nutrisi dan kebaikan yang hampir sama dengan jagung segar.

Antara kebaikan pengambilan jagung ini ialah:

#1. Baik untuk kesihatan mata

Jagung kaya dengan kandungan lutein dan zeaxanthin.

Kedua-dua fitokimia ini terkumpul secara khusus dalam retina dan melindungi mata anda daripada kerosakan cahaya biru dan membantu anda melihat dengan lebih jelas.

Satu kajian yang diterbitkan pada tahun 2015 melaporkan bahawa, jagung adalah sumber zeaxanthin yang sangat baik berbanding sumber-sumber yang lain.

 Memandangkan tubuh badan manusia tidak berkemampuan menghasilkan dua jenis zat ini, maka ia perlu diperoleh daripada sumber makanan seperti jagung.

#2. Membantu mengekalkan berat badan ideal

Percaya atau tidak, pengambilan satu hidangan jagung manis rendah lemak boleh membantu anda untuk menguruskan berat badan.

Kandungan serat yang tinggi dalam jagung membuatkan anda berasa kenyang dengan lebih lama.

Oleh itu, ia boleh membantu menahan rasa lapar. Dengan cara ini, ia boleh menghalang anda daripada makan secara berlebihan.

Jika anda boleh mengurangkan jumlah pengambilan kalori harian, maka lebih mudah untuk anda menurunkan berat badan berlebihan.

#3. Menguatkan tulang anda

Kandungan mineral penting yang terdapat dalam jagung membuatkan tulang anda menjadi lebih kuat.

Magnesium adalah salah satu daripada beberapa mineral dalam jagung tin yang boleh memberi manfaat kepada kesihatan tulang.

Tulang anda menyimpan kira-kira 50 hingga 60 peratus magnesium dalam badan.

Magnesium yang terkandung dalam jagung manis boleh membantu meningkatkan kepadatan tulang dan mengurangkan risiko osteoporosis dalam kalangan wanita selepas menopaus.

Kalium dalam jagung manis juga penting untuk meningkatkan kepadatan mineral dalam tulang.

Kekurangan kalium boleh mengurangkan kalsium dalam tulang anda.

Selain itu, kalium juga berperanan penting untuk fungsi buah pinggang dan jantung yang betul, kawalan otot dan transmisi saraf.

Benarkah jagung dalam tin tidak sama seperti jagung segar?

Ramai yang beranggapan bahawa jagung tin tidak segar, berbahaya kepada kesihatan dan juga tidak mengandungi nutrisi seperti jagung segar.

Sebenarnya, nilai nutrisi yang terdapat dalam jagung tin boleh dikatakan agak sama dengan jagung segar.

Malah, jagung tin mempunyai jangka hayat yang lebih panjang berbanding jagung segar.

Bagi satu tin jagung, ia mempunyai jangka hayat sekitar satu hingga dua tahun jika ia tidak dibuka.

Jadi, dakwaan seperti di atas hanyalah sekadar satu mitos kerana jagung dalam tin selamat untuk dimakan.

Kesimpulan

Untuk pilihan jagung dalam tin yang lebih sihat, ambillah jagung tin kernel berbanding jagung manis ala krim.

Ini kerana, jagung tin kernel atau jagung butir ini tidak mengandungi gula dan garam tambahan berbanding jagung krim.


Punca Pening Kepala Semasa Berpuasa

Anda mungkin sering
 pening ketika puasa. Ini adalah perkara yang biasa berlaku. Namun sila berhati-hati. Mungkin ia boleh membahayakan kesihatan anda.

Pening kepala
saat berpuasa
 boleh menjadi tanda bahawa ada yang tidak kena pada badan anda. Boleh jadi anda kekurangan cecair, kekurangan darah, kekurangan tenaga, atau masalah kesihatan lain.

Untuk mendapatkan lebih banyak info tentang Sistem Saraf & Otak, sila dapatkannya
di sini.

Beberapa sebab pening ketika puasa

Tidak makan dan tidak minum semasa berpuasa boleh membuatkan anda letih, dan bahkan pening kepala.

Hal ini tentu membuatkan puasa anda terganggu dan tidak selesa untuk melakukan pelbagai aktiviti semasa berpuasa.

Terdapat beberapa perkara yang mungkin menjadi penyebab mengapa kepala anda pening saat berpuasa, iaitu:

1. Dehidrasi atau kepanasan

Puasa tentu membuat anda dahaga, tetapi anda perlu menahannya sehingga tiba waktu berbuka puasa.

Jika anda sangat haus dan badan tidak banyak mempunyai bekalan cecair, maka anda berisiko mengalami kekurangan cecair atau
dehidrasi
.

Lebih-lebih lagi jika cuaca sedang panas, anda banyak melakukan aktiviti dan banyak mengeluarkan peluh.

Dehidrasi membuatkan badan anda tidak boleh berfungsi dengan baik.

Beberapa simptom dehidrasi adalah pening, letih, jarang
buang air kecil
, dan air kencing berwarna lebih gelap.

Untuk mencegah dehidrasi, anda disyorkan minum sekurang-kurangnya 8 gelas atau lebih sehari.

2. Gula darah rendah punca pening ketika puasa

Selain menahan haus, anda juga perlu menahan lapar ketika puasa.

Badan anda mungkin
kekurangan glukosa
 sebagai tenaga, jika anda tidak cukup banyak mengambil makanan pada masa buka puasa dan sahur.

Gula merupakan tenaga utama yang digunakan badan untuk melakukan semua fungsi normalnya.

Kekurangan glukosa dalam badan boleh membuatkan otak kekurangan tenaga untuk melakukan fungsinya. Akibatnya, anda merasa letih dan pening kepala

.
Oleh itu,
cara mengatasi sakit kepala ketika puasa
 adalah anda disyorkan untuk mengambil makanan yang boleh mengekalkan tenaga lebih lama, seperti makanan yang
mengandungi serat
tinggi, semasa berbuka puasa dan sahur.

Contohnya, makanan sumber karbohidrat kompleks (nasi merah dan roti gandum, sayur-sayuran, dan buah-buahan).

Elakkan pengambilan makanan sumber karbohidrat sederhana, seperti kuih manis, minuman manis,
biskut
, dan lain-lain.

Karbohidrat sederhana boleh membuat gula darah anda naik dengan cepat, tetapi juga lebih cepat turun, sehingga boleh mencetuskan pening kepala.

3. Tekanan darah rendah

Anda boleh mengalamai pening kepala jika jantung anda tidak cukup mengepam darah ke otak.

Hal ini salah satunya boleh disebabkan oleh
tekanan darah anda yang rendah.

Tekanan darah yang turun tiba-tiba boleh membuat jantung tidak mampu membawa darah yang mencukupi ke otak.

Hal ini boleh terjadi apabila anda berdiri dari kedudukan duduk dengan sangat cepat.

Baca juga:

4. Keletihan

Anda mungkin akan lebih mudah rasa letih ketika puasa, lebih-lebih ketika anda kurang minum dan kurang banyak mengambil makanan pada masa berbuka puasa dan sahur.

Keletihan
 boleh disebabkan anda terlalu banyak bekerja semasa puasa atau mungkin juga kerana anda kurang tidur.

Kurang tidur mungkin terjadi semasa berpuasa kerana jadual tidur anda berubah. Hal ini kemudian boleh membuatkan anda pening kepala.

Sekiranya terdapat sebarang kebimbangan mengenai keadaan pening ketika puasa, berundinglah dengan doktor bagi mendapatkan lebih kepastian.


7 Perkara Perlu Elak Semasa Hujan Lebat & Ribut Petir!

Musim hujan
 adalah musim yang sangat tidak disukai oleh orang ramai kerana ia akan mengehadkan setiap aktiviti seharian kita. Dalam pada itu, ada beberapa perkara yang kita perlu elak semasa ribut petir melanda. Nak tahu apa perkara tersebut? Jom baca artikel ini!

Perkara perlu elak semasa hujan lebat & ribut petir

Selain mendapat penyakit seperti demam dan selesema, kita perlu elakkan diri dari hujan lebat dan ribut petir agar tidak terkena
renjatan elektrik
!

Untuk pengetahuan anda, renjatan elektrik terhadap manusia adalah berbahaya kerana ia boleh mendatangkan maut.

Menurut panduan bahaya
elektrik
 yang diterbitkan oleh
Occupational Safety and Health Administration
 (OSHA), arus elektrik yang berukuran 1 milliamps (MA) boleh mengakibatkan sensasi sesemut dan sekiranya arus tersebut mencecah sehingga 75 MA, ia boleh menyebabkan
serangan jantung
, lantas membawa maut.

Buat anda yang belum tahu, renjatan elektrik ini akan menjadi lebih bahaya sekiranya ada kehadiran air. Disebabkan itu, ramai pakar tidak menggalakkan anda untuk menyentuh segala peralatan elektrik semasa tangan sedang basah, begitu juga sewaktu banjir.

Bagaimana pula ketika hujan lebat dan
banjir
 kilat?

Hakikatnya, ada beberapa perkara yang anda perlu elak sekiranya cuaca sebegini menimpa tempat tinggal anda.
Menurut The Center for Disease Control and Prevention (CDC), berikut adalah perkara yang diperkatakan:

#1. Berlegar di luar rumah

Perkara paling penting yang anda perlu lakukan ketika ribut petir adalah berlindung di dalam rumah. Jangan sesekali berada di kawasan terbuka seperti jalan raya, padang, taman atau pangkin.

Sebaik sahaja terdengar atau terlihat kilat sabung-menyabung, segera masuk ke dalam
rumah
 untuk berlindung.

#2. Jangan mandi menggunakan
 shower

Jika rumah disambar kilat ketika anda sedang mandi menggunakan
shower
, maka anda dalam bahaya! Ini kerana voltan yang terhasil daripada ribut petir ini boleh mengalir melalui saluran paip air.

Rancangan
Myhtbuster
pernah melakukan eksperimen mengenai perkara ini dan akibatnya,
shower
 yang digunakan meletup dan terbakar.

#3. Menyentuh struktur konkrit

Setiap struktur konkrit seperti bangunan, dinding atau lantai mempunyai wayar besi di dalamnya. Sama seperti paip air, voltan juga boleh mengalir melalui besi-besi ini.

Jadi, jangan sentuh apa sahaja struktur konkrit yang berada berdekatan ketika ribut petir sedang melanda untuk mengelakkan anda terkena renjatan.

#4. Menggunakan telefon berwayar

Telefon berwayar tidak lagi relevan kini. Jika anda masih memilikinya, elakkan daripada menggunakannya ketika ribut petir kerana voltan boleh mengalir melalui sistem elektrik dan menyambar apa-apa peranti yang bersambung dengannya.

Jika anda menggunakan
smartphone
pula, pastikan ia tidak bersambung dengan wayar pengecas, ya?

#5. Berbaring

Mungkin ramai dalam kalangan kita tahu bahawa kilat akan menyambar sesuatu yang tinggi terlebih dahulu.

Pun begitu, berbaring adalah pilihan yang kurang tepat kerana kilat yang telah menyambar permukaan bumi masih berbahaya kepada anda.

Posisi yang lebih tepat adalah anda perlu duduk bertinggung dengan kepala ditundukkan dan
 tapak tangan
 menekap telinga.

#6. Berlindung di bawah pokok

Jangan berlindung di bawah pokok semasa ribut petir kerana berisiko tinggi untuk anda disambar petir.

 Dalam pada itu, kilat tersebut boleh melompat dari satu pokok ke pokok yang lain. Disebabkan manusia adalah konduktor elektrik yang baik, maka kilat tadi mungkin akan melompat kepada anda. Menakutkan, bukan?

#7. Segala perkakas elektrik

Paling penting, anda perlu jauhkan diri daripada segala perkakas elektrik seperti televisyen, radio, pemain dvd,
permainan video
 dan sebagainya.

 Ini kerana kilat sudah pasti boleh melalui kabel elektrik seperti ini.

Malah, anda mesti pernah lihat kotak suis rumah menendang dan rumah menjadi
blackout
 seketika, bukan? Ia bertujuan untuk melindungi isi rumah dari renjatan kilat.

Sekiranya terkena renjatan kilat, apa perlu dilakukan?

Sudah tentu, orang yang terkena renjatan pasti tidak mampu berbuat apa-apa. Jadi, individu yang berada dekat dengan mereka perlu memainkan peranan.

Berikut merupakan langkah utama yang boleh dilakukan untuk membantu mangsa:

#1. Jangan sentuh mangsa

Jika anda terlihat ada individu yang cedera akibat renjatan kilat atau elektrik, jangan segera menghampirinya kerana mangsa mungkin masih mempunyai arus elektrik di dalam badan, atau anda juga akan menerima padahnya.

#2. Jauhi sumber elektrik

Selain menjauhi kilat semasa ribut petir dengan berlindung di dalam rumah, anda juga perlu menjauhkan diri dari segala sumber elektrik yang lain seperti wayar, besi dan sebagainya. Pastikan anda menjauhinya kira-kira jarak 6 meter (20 kaki).

#3. Hubungi talian kecemasan

Jangan panik, dan terus hubungi talian kecemasan 999. Tunggu sehingga bantuan tiba okay?

#4. Pastikan mangsa dalam kedudukan yang betul

Ini adalah langkah yang berisiko, jadi pastikan anda benar-benar tahu apa yang boleh dilakukan.

Sementara menunggu bantuan tiba, anda perlu alihkan sumber tenaga elektrik dari mangsa secepat mungkin. Anda boleh mematikan kuasa utama di kotak fius.

Sekiranya tidak berhasil, cuba pintas sumber tenaga elektrik ini menggunakan bahan penebat seperti kayu atau getah.

#5. Jangan tinggalkan mangsa

Sementara menunggu bantuan tiba, jangan tinggalkan mangsa. Ini kerana anda masih perlu memantau keadaan mereka kerana renjatan yang dialami mungkin menyebabkan keadaan yang dikenali sebagai
electroporation
, di mana sel dalam badan pecah lalu mematikan tisu. Lebih menakutkan, ia juga mungkin menyebabkan
luka
 terbakar, otot rosak serta tulang patah.

#6. Guna RCD

Apa itu RCD? Ia adalah alatan yang dapat melindungi anda dari kejutan elektrik akibat kilat semasa hujan ribut petir.

Jadi, Hello Doktor sangat mencadangkan agar setiap rumah memasang alatan ini bagi melindungi diri anda sekeluarga.


Banyak Manfaat Berenang Semasa Hamil, Namun AWAS Ada Juga Bahaya Kalau Dah Sarat!

Kehamilan boleh menyebabkan banyak halangan fizikal bagi wanita. Bahkan, berenang semasa hamil boleh menjadi langkah terbaik tanpa meletakkan tekanan yang tidak diperlukan pada badan anda.

Menurut Persatuan Kehamilan Amerika, berenang adalah yang terbaik dan mungkin strategi paling disyorkan untuk menjaga kesihatan dan kesejahteraan wanita hamil.

Adakah berenang semasa hamil selamat?

Ya, berenang selamat dilakukan semasa ketiga-tiga trimester. Kebanyakan ahli fizikal bersetuju bahawa wanita hamil melakukan senaman adalah suatu yang bagus. Bagaimana pun, sebelum membabitkan diri dalam
aktiviti fizikal
 semasa hamil yang terbaik adalah berbincang dengan doktor terlebih dahulu.

Trimester I :
 Pada peringkat ini, berenang dapat membantu meningkatkan tahap tenaga anda. Sesetengah wanita telah berasa lega daripada ‘morning sickness’ selepas berenang awal pagi.

Trimester II :
 Berenang boleh merehatkan dan cukup menyeronokkan. Apabila perut anda semakin membesar ia menyebabkan kesukaran untuk melakukan aktiviti yang anda inginkan. Berada di dalam air mewujudkan daya apungan yang membolehkan anda berasa lebih ringan.

Trimester III :
 tubuh anda menjadi tidak selesa. Sesetengahnya menunjukkan kaki bengkak,
sakit belakang
 dan banyak lagi semasa peringkat kehamilan ini. Keselesaan semasa trimester terakhir ini adalah penting.

Berenang boleh memberikan kelegaan terhadap kesakitan dan ketegangan otot. Tetapi anda perlu berhati-hati ketika masuk dan keluar daripada kolam kerana permukaan mungkin tidak sekata atau licin.

Perkara yang perlu dipertimbangkan sebelum berenang samasa hamil

 Aktiviti semasa berenang

Anda patut sentiasa mengambil langkah berjaga-jaga ketika bersenam semasa kehamilan. Apabila berenang di kolam anda tidak boleh menyelam, melompat, atau meluncur semasa hamil. Ini boleh menyebabkan kemudaratan kepada diri sendiri dan bayi.

 Klorin

Klorin juga boleh menjadi satu kebimbangan apabila ia melibatkan kolam. Namun, tiada tanda bahawa klorin kolam mendatangkan apa-apa risiko kepada ibu hamil atau
bayi dalam kandungan
. Manakala berenang di lautan adalah baik tetapi langkah berjaga-jaga perlu diambil.

Sekiranya anda memilih untuk masuk ke laut, jangan sesekali berada dalam cuaca buruk atau sejuk. Elakkan berenang dan sebalinya berada berada hampir dengan pantai.

 Jangan masuk dalam air begelombang

Ini untuk menghalang anda daripada terjatuh dan ditolak oleh ombak. Langkah terbaik adalah tidak berenang di laut kerana keadaan arus tidak boleh diramal.

 Sekiranya anda ingin berenang di dalam tasik, pastikan anda tahu sama ada airnya bersih atau sebaliknya. Ini kerana berenang di dalam air yang tercemar adalah tidak selamat untuk semua orang.

 Perhatikan suhu

Suhu yang ideal untuk berenang adalah antara 78 dan 84 darjah Fahrenheit. Jika air terlalu panas atau terlalu sejuk, elakkan berenang. Elakkan juga tub panas semasa hamil kerana air panas boleh
meningkatkan suhu badan
 anda menjadi 102.2 darjah. Suhu badan yang tinggi boleh menyebabkan komplikasi.

Manakala berenang selepas
persenyawaan Invitro (IVF)
 adalah topik berasingan. Sesetengah doktor berpendapat ia selamat manakala yang lain menyarankan anda mengelakkannya untuk jangka masa yang lama. Sekiranya anda mahu berenang, bincang dengan doktor anda terlebih dahulu.

Tanda anda perlu berhenti berenang

Tanpa menghiraukan tahap kecergasan pranatal anda, berenang boleh menjadi aktiviti  berat yang normal untuk mengalami beberapa rasa sakit semasa berada di dalam air.

Akhirnya, yang terbaik adalah tentukan had anda. Jadi, sekiranya anda merasakan apa-apa kesakitan yang ketara, sesak nafas, pengsan, pendarahan faraj, pening, pengecutan (contraction), tiada pergerakan janin atau apa-apa keadaan lain yang tidak betul, hentikan senaman renang dan segera hubungi atau berjumpa doktor anda.


Trauma Akustik

Definisi

Apakah itu trauma akustik?

Trauma akustik adalah kecederaan pada telinga dalam yang sering disebabkan oleh pendedahan kepada bunyi bising berdesibel tinggi. Kecederaan ini boleh berlaku selepas terdedah kepada bunyi tunggal sangat kuat atau dari pendedahan kepada bunyi berdesibel lebih rendah dalam tempoh masa yang lama. Sesetengah kecederaan pada kepala boleh menyebabkan trauma akustik jika gegendang telinga pecah atau jika terdapat kecederaan lain pada telinga dalam.

Gegendang telinga melindungi telinga tengah dan telinga dalam. Ia juga menghantar isyarat ke otak dengan cara getaran kecil.

Trauma akustik boleh merosakkan cara getaran ini dikendalikan, mengakibatkan kehilangan pendengaran. Bunyi yang bergerak ke dalam telinga dalam boleh menyebabkan apa yang kadangkala dipanggil oleh doktor sebagai anjak ambang, iaitu suatu keadaan yang boleh mencetuskan kehilangan pendengaran.

Apakah kebarangkalian trauma akustik?

Sila berunding dengan doktor anda untuk maklumat lanjut.

Simptom

Apakah simptom-simptom bagi trauma akustik?

Simptom trauma akustik yang biasa adalah:

Kehilangan pendengaran separa yang paling banyak berlaku, melibatkan pendedahan kepada bunyi nyaring yang tinggi. Kehilangan pendengaran semakin lama menjadi bertambah teruk

Bunyi bising, berdering dalam telinga (tinitus)

Terdapat beberapa simptom lagi yang tidak disenaraikan di atas. Jika anda mempunyai sebarang kebimbangan terhadap sesuatu simptom, sila merujuk dengan doktor anda.

Bilakah saya harus berjumpa doktor?

Sekiranya anda mengalami sebarang tanda atau simptom seperti yang dinyatakan di atas mahupun sebarang soalan, sila merujuk kepada doktor anda. Setiap tubuh badan seseorang bertindak secara berbeza. Langkah yang terbaik adalah anda berbincang dengan doktor tentang apa yang terbaik bagi situasi anda.

Punca

Apakah yang mengakibatkan trauma akustik?

Trauma akustik adalah punca biasa bagi kehilangan deria pendengaran. Kerosakan kepada mekanisme pendengaran di dalam telinga dalam mungkin disebabkan oleh:

Letupan berhampiran telinga

Menembak pistol berhampiran telinga

Pendedahan jangka panjang kepada bunyi-bunyi kuat (seperti muzik atau jentera yang kuat)

Faktor risiko

Apakah yang meningkatkan saya kepada risiko
trauma akustik?

Orang yang berisiko tinggi mengalami trauma akustik termasuklah mereka yang:

Bekerja di tempat kerja di mana peralatan industri yang bising beroperasi untuk jangka masa yang lama

Tinggal atau bekerja di tempat bunyi berdesibel tinggi yang lain untuk jangka masa yang lama

Sering menghadiri konsert muzik dan acara lain dengan muzik berdesibel tinggi

Menggunakan bidik meriam

Bertemu bunyi yang sangat kuat tanpa peralatan yang betul, seperti penyumbat telinga

Orang yang sentiasa terdedah kepada tahap bunyi bising lebih daripada 85 desibel adalah peningkatan risiko kecacatan akustik. Doktor anda boleh memberikan anggaran julat pelbagai bunyi harian yang normal, seperti anggaran sekitar 90 desibel untuk enjin kecil. Mereka akan melakukan hal ini bagi membantu anda menilai sama ada bunyi yang anda hadapi meletakkan anda pada risiko yang lebih tinggi untuk trauma akustik dan kehilangan pendengaran.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah trauma akustik didiagnosis?

Doktor akan bertanya kepada anda jenis bunyi yang dihadapi pada masa yang berlainan dalam kehidupan anda bagi membantu membuat diagnosis. Doktor anda juga boleh menggunakan sesuatu yang dipanggil audiometri untuk mengesan tanda-tanda trauma akustik. Dalam ujian ini, anda terdedah kepada pelbagai bunyi dan nada yang berbeza untuk lebih berhati-hati menilai apa yang anda boleh dan tidak boleh dengar.

Bagaimanakah trauma akustik dirawat?

Kehilangan pendengaran mungkin tidak boleh dirawat. Matlamat rawatan adalah untuk melindungi telinga daripada kerosakan selanjutnya. Pembaikan gegendang telinga mungkin diperlukan.

Bantuan pendengaran boleh membantu anda berkomunikasi. Anda juga boleh mempelajari kemahiran mengatasi masalah, seperti bacaan bibir.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas trauma akustik?

Gaya hidup dan kaedah pengubatan sampingan berikut mungkin boleh membantu anda mencegah trauma akustik:

Pakailah pelindung penyumbat telinga untuk mengelakkan kerosakan pendengaran dari bunyi peralatan yang kuat

Berhati-hati dengan risiko pendengaran anda daripada aktiviti seperti menembak, menggunakan gergaji atau memandu motosikal dan kereta salji

Jangan mendengar muzik dengan kuat untuk jangka masa yang lama

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Bersenam Sebelum atau Setelah Berbuka Puasa?

Bersenam sewaktu puasa harus tetap dilakukan agar selalu cergas. Salah satu perkara yang disarankan untuk tetap dilakukan selama berpuasa adalah melakukan senaman. Rasa haus memang akan selalu anda alami sewaktu bersenam. Ini disebabkan tubuh kehilangan banyak cecair sewaktu melakukan aktiviti fizikal. Namun jangan jadikan ini sebagai alasan, anda tetap boleh bersenam di bulan puasa.

Oleh itu, anda harus bijak memilih senaman yang sesuai sehingga tidak merugikan diri sendiri. Salah satu hal yang penting untuk dipertimbangkan adalah memilih waktu dan tempat yang tepat untuk bersenam. Jadi, bilakah waktu terbaik untuk bersenam? Bersenam di bulan puasa, sebaiknya setelah berbuka atau sebelum berbuka? Baca penjelasan berikut selengkapnya.

Senaman sewaktu puasa, lebih baik setelah berbuka atau menjelang waktu berbuka?

Dipetik daripada laman Islamicity, jika anda melakukan senaman sewaktu puasa, ini akan menyebabkan kenaikan hormon kortisol (hormon stres) yang tinggi, terutamanya jika senaman berintensiti tinggi. Selain itu, senaman yang dilakukan dalam keadaan dehidrasi juga boleh menurunkan daya tahan tubuh dengan drastik.

Jadi, senaman setelah berbuka puasa adalah waktu yang terbaik. Hal ini disebabkan  tubuh sudah mendapatkan pengambilan tenaga kembali daripada makanan dan minuman sewaktu berbuka.

Sedangkan menurut Dr. Michael Triangto, menentukan waktu terbaik untuk melakukan senaman sewaktu puasa bergantung kepada tujuan senaman itu sendiri. Disebabkan itu, anda perlu menetapkan terlebih dahulu apa tujuan senaman tersebut.

Jika tujuan anda bersenam untuk kesihatan dan kekal cergas, maka jangan melakukannya di waktu petang. Ini disebabkan jika senaman dilakuan petang atau malam hari, maka anda tidak akan mendapatkan kesan kesegaran karana udara sudah tercampur dengan pencemaran udara. Untuk mendapatkan manfaat kesegaran, anda boleh melakukan senaman setelah sahur ataupun setelah solat subuh sewaktu udara masih segar dan nyaman. Senaman yang dilakukan tentulah senaman yang ringan seperti jogging, berjalan laju dan berbasikal.

Sedangkan jika alasan anda bersenam adalah untuk melatih otot dan mengeluarkan peluh, maka anda boleh melakukan senaman beban ataupun kardio yang boleh dilakukan di malam hari selama 30 hingga 60 minit atau boleh juga dilakukan ketika menunggu waktu berbuka.

Selain itu, untuk melakukan senaman di bulan puasa, anda harus mengetahui keadaan tubuh dan kesihatan anda. Ini disebabkan kemampuan setiap individu berbeza. Ada orang yang memang mampu melakukan senaman sewaktu puasa dan ada juga yang hanya boleh bersenam setelah berbuka.

Perkara yang harus diawasi sewaktu melakukan senaman di bulan puasa

Jangan terlalu memaksakan diri untuk bersenam, ada baiknya kenali tubuh anda sendiri sebelum memutuskan untuk bersenam. Beberapa hal yang harus anda perhatikan sewaktu melakukan senaman selama bulan ramadan, adalah:

Luangkan waktu untuk bersenam sekitar 30 minit sehingga maksimum 60 minit. Jangan lupa untuk bersenam secara konsisten dan rutin.

Lakukan senaman kardiovaskular dengan intensiti ringan seperti berjalan kaki dan berbasikal. Selain itu, anda juga boleh melakukan aktiviti latihan otot yang sederhana. Hal ini boleh membantu membakar kalori, meningkatkan stamina, meregangkan otot, meningkatkan fleksibilti dan detoksifikasi.

Jangan melakukan senaman berintensiti tinggi seperti lari jarak jauh, angkat berat dan senaman berat lain kerana boleh menyebabkan kecederaan sendi atau otot. Bahkan hal tersebut juga boleh menyebabkan komplikasi seperti tekanan darah rendah, hipoglisemia dan pening kepala.

Perbanyakkan pengambilan cecair sewaktu berbuka dan sahur. Minumlah air kelapa untuk meningkatkan elektrolit dalam tubuh anda, dan mengoptimumkan fungsi jantung, serta saraf otot.

Perhatikan pengambilan nutrien dan bahagian makanan yang akan diambil untuk berbuka dan sahur. Elakkan pengambilan makanan yang mengandungi lemak tinggi seperti makanan bergoreng dan santan agar senaman yang anda lakukan berhasil.

Jangan teruskan senaman jika anda merasa lemas, pening atau sakit meskipun anda sudah menurunkan intensiti senaman anda.

Cukupkan waktu tidur anda sepanjang Ramadan, disebabkan waktu tidur yang tidak mencukupi akan mempengaruhi fungsi tubuh.


Selain Mudah Lupa, Warga Emas Sering Alami Masalah Kencing Tak Lawas, Ini 6 Puncanya!

Masalah inkontinens urin atau kencing tak lawas sebenarnya kerap berlaku dalam kalangan warga emas.

Penjaga golongan warga emas ini pasti tertanya-tanya apakah punca keadaan ini dalam kalangan mereka yang berusia ini?

Untuk mendapatkan lebih banyak info tentang Urologi, sila dapatkannya
di sini.

Masalah inkontinens urin

Secara umumnya, masalah kencing tak lawas merujuk kepada pengeluaran air kencing yang tidak disengajakan.

Sesetengah individu mungkin akan mengalami masalah seperti air kencing terkeluar dengan sendiri tanpa sengaja, atau keluarnya titisan air kencing selepas membuang air kecil.

Ada juga keadaan di mana seseorang itu hilang kawalan secara keseluruhan ke atas pundi kencingnya sendiri.

Terdapat beberapa jenis keadaan kencing seperti masalah pundi kencing
 yang terlampau aktif. Ini amat kerap berlaku dalam kalangan mereka yang mempunyai masalah demensia atau nyanyuk.

Apabila pundi kencingnya menjadi sangat aktif,
 ia akan membuatkan seseorang itu berasa ingin kencing secara tiba-tiba atau kerap kencing.

Wanita juga mempunyai risiko untuk mengalami beberapa jenis keadaan kencing yang tidak lawas yang disebut kencing tak lawas tekanan.

Ini berlaku apabila sesorang wanita itu batuk,
bersin
 atau ketawa, ia akan membuatkan air kencing terkeluar sedikit dengan sendirinya.

Punca inkontinens urin dalam kalangan warga emas

Warga emas seperti datuk dan nenek kita merupakan antara golongan yang sangat berisiko untuk mengalami masalah ini.

Dalam kebanyakan kes yang berlaku, ia disebabkan oleh beberapa keadaan kesihatan yang sebenarnya boleh dirawat.

Antara punca masalah kesihatan yang menyebabkan kencing tak lawas dalam kalangan warga emas ialah:

Jangkitan salur kencing (UTI):
 Bakteria memasuki saluran
air kencing
 lalu menjangkiti pundi kencing atau buah pinggang. Antara simptom-simptom jangkitan pada salur kencing ialah kerap berasa ingin kencing, rasa sakit sewaktu membuang air, atau rasa seperti terbakar semasa membuang air kecil. Anda juga mungkin akan mengalami demam dan inkontinens urin. Keadaan jangkitan pada salur kencing ini boleh dirawat melalui pengambilan ubat antibiotik

Mengalami sembelit
:
 Keadaan
sembelit
Urinary incontinencesememangnya tidak membuatkan anda berasa selesa. Apabila sembelit terjadi, anda akan berasa sukar untuk membuang air kecil atau menahannya

Masalah pada kelenjar prostat:
Keadaan ini hanya berlaku dalam kalangan lelaki sahaja seperti berlakunya pembesaran pada prostat.
 Namun ia boleh dirawat

Kesan sampingan ubat-ubatan:
 Terdapat juga beberapa kesan sampingan daripada ubat-ubatan yang boleh menyebabkan kencing tak lawas

Masalah berkaitan usus
 yang lain seperti sindrom iritasi usus (IBS)

Masalah kencing tidak lawas dalam kalangan warga emas yang nyanyuk

Kencing yang tidak lawas adalah satu simptom yang akan berkembang pada peringkat akhir demensia.

Sekitar 60 hingga 70%
penghidap Alzheimer
akan mengalami masalah inkontinens urin. Namun, ia tidak bermakna kesemua penghidap demensia akan atau pasti mendapat masalah ini.

Apabila datuk dan nenek anda
mengalami demensia
 atau nyanyuk, kemampuannya untuk bertindak dengan pantas atau mengingati sesuatu akan menjadi semakin berkurangan.

Mereka mungkin tidak lagi mengetahui bahawa mereka sedang merasakan sensasi hendak membuang air kecil atau
membuang air besar
.

Antara sebab berlakunya masalah kencing yang tidak lawas dalam kalangan warga emas ialah:

Tidak mengetahui di manakah lokasi tandas yang sepatutnya dituju

Masalah
dalam berkomunikasi

Tidak mampu untuk pergi ke tandas tepat pada masanya

Tidak mampu untuk bergerak ke sana sini

Baca juga:

Apakah yang boleh dilakukan untuk mengurangkan kadar inkontinens urin di rumah dalam kalangan warga tua?

Bagi datuk dan nenek anda, terutamanya yang mempunyai masalah nyanyuk, sila ikuti beberapa langkah seperti di bawah ini:

Bantu mereka untuk mengenal pasti lokasi tandas
di rumah.
 Letakkan petunjuk pada pintu tandas dalam bentuk perkataan dan juga gambar untuk membantu mereka memahaminya. Petunjuk tersebut mestilah jelas dan mudah untuk dilihat pada paras mata mereka. Anda juga perlu membantu mereka untuk mengetahui bahawa tandas berada dalam keadaan kosong tanpa pengguna lain. Buka pintu tandas jika ia tidak digunakan oleh sesiapa agar datuk dan nenek anda boleh melihatnya

Mudahkan laluan mereka untuk mencari lokasi tandas di rumah. Alihkan segala
perabot
 dan bukakan sebarang pintu untuk mereka jika mereka sukar untuk melakukannya bersendirian. Laluan ke tandas dan tandas itu sendiri perlulan berada dalam keadaan yang cerah atau bercahaya untuk memudahkan mereka melihatnya

Sediakan segala kemudahan dalam tandas yang memudahkan mereka untuk menggunakan tandas. Pasangkan pemegang tangan atau bangku yang boleh memudahkan mereka menggunakan tandas. Pastikan juga lantai tidak berada dalam keadaan yang licin dengan memasang sebarang tikar getah khas untuk tandas atau
bilik air

Kesimpulan

Warga emas yang mempunyai masalah kencing yang tidak lawas memerlukan bantuan ahli keluarga yang lain untuk menghadapinya. Apatah lagi jika warga emas ini menghidap demensia atau nyanyuk.

Keadaan ini pastinya akan menjadi lebih sukar di rumah. Namun, dengan beberapa langkah yang boleh diikuti, kita sememangnya dapat mengurangkan kadar berlakunya inkontinens urin di rumah dalam kalangan
datuk dan nenek
.


Mainan Sesuai untuk Perkembangan Otak Anak Anda

Lambakan mainan yang terdapat dalam pasaran kini menyebabkan tugasan mencari mainan yang sesuai untuk anak anda menjadi satu tugasan yang sukar. Ikuti artikel ini untuk mengetahui mainan-mainan yang sesuai untuk perkembangan otak anak anda mengikut usia.

1. Mainan untuk kanak-kanak berumur 3 bulan ke bawah

Ketika berumur sebulan, anak anda masih lagi belum mengetahui cara untuk memegang objek dan juga cara untuk duduk. Ketika ini, mereka gemar untuk melihat dan mendengar sesuatu. Mainan yang mempunyai corak dan warna yang terang dapat menarik perhatian mereka. Sebagai contoh, mainan berbentuk kotak muzik, pemain MP3, cermin yang tidak boleh pecah, buku yang mempunyai corak dan warna yang terang, “sensory toys”, mainan kerincingan, loceng angin dan berbagai lagi.

2. Mainan untuk kanak-kanak berumur 3 hingga 6 bulan

Pada usia ini, anak anda sudah mengetahui cara untuk memegang objek dan sudah boleh duduk dengan sendiri. Disebabkan itu, mereka kini lebih menggemari mainan yang oleh digerakkan oleh mereka. Contoh mainan sesuai untuk mereka yang berusia 3 hingga 6 bulan ini adalah “crib mobiles”, mainan kerincingan, patung lembut, “squeky toys”, buku cerita kecil dan “teethers”

3. Mainan untuk kanak-kanak berumur 6 hingga 9 bulan

Ketika ini, anak anda sudah boleh mengenalpasti mainan kepunyaan mereka. Mereka akan mula mencari mainan kepunyaan mereka sekiranya tidak kelihatan. Anak anda juga sudah mula menunjukkan pergerakan yang lebih sedikit. Mainan-mainan yang sesuai untuk mereka adalah: buku, mainan yang boleh dimanipulasi, patung lembut, bola, mainan yang mengeluarkan bunyi serta “push toys”.

4. Mainan untuk kanak-kanak berumur 9 hingga 12 bulan

Apabila anak anda sudah mencecah usia 9 hingga 10 bulan, mereka sudah boleh bergerak dengan merangkak atau mengesot. Sesudah menjangkau 12 bulan pula, mereka sudah boleh berdiri malahan berjalan. Skil penyelesaian masalah mereka juga sedang berkembang pesat ketika ini. Mereka kian mula memahami perkataan dan nama-nama objek. Kanak-kanak dalam usia ini juga gemar memasukkan objek ke dalam mulut mereka. Oleh itu, berikan mainan yang sesuai untuk mereka seperti “push toys”, mainan geometri, bola, mainan telefon, buku, mainan blok, serta baldi dan sekop dalam bentuk mainan.

5. Mainan untuk kanak-kanak berumur 12 hingga 18 bulan

Kanak-kanak ketika usia ini gemar untuk mencuba apa yang dilakukan oleh individu dewasa. Oleh itu berikan mereka mainan yang dapat mencerminkan perlakuan seharian individu seperti mainan bangunan, “push and pull toys”, “sorting and nesting toys”, bola, krayon dan kertas, mainan kenderaan yang boleh dinaiki serta buku bergambar.

6. Mainan untuk kanak-kanak berumur 18 hingga 24 bulan

Ketika ini, kanak-kanak sudah gemar untuk berdikari. Mereka sudah tidak mahukan pertolongan individu dewasa lagi. Mainan yang sesuai untuk mereka ketika ini adalah “playhouses”, blok besar dan blok kecil, mainan alat muzik, mainan susun suai gambar, buku dan cakera padat, set keretapi, bola, krayon dan kertas.

Hello Health Group
 tidak menyediakan nasihat perubatan, diagnosis, atau rawatan.


Taman Permainan Lokasi Wabak Penyakit! Parents, Amalkan 3 Cara Menghindarinya

Selamat ke untuk membawa anak bermain permainan di taman permainan? Bukan untuk menakutkan
parents,
 tetapi hakikatnya terdapat banyak bakteria di sana.

Berita baik, ada langkah berjaga-jaga yang boleh anda lakukan untuk keselamatan si kecil.

Untuk mendapatkan lebih banyak info tentang Keibubapaan, sila dapatkannya
di sini.

Bermain permainan di taman permainan

Hampir semua daripada peralatan di
playground
 telah tercemar dengan bakteria yang memudaratkan dan menjadi penyebab kepada penyakit tertentu.

Ketika kanak-kanak seronok bermain jongkang-jongkit, buaian, gelongsor, palang besi (
monkey bar
) dan lain-lain secara langsung mendedahkan mereka kepada air liur, peluh,
air kencing atau mungkin darah
 orang lain semasa menggunakan peralatan tersebut.

Tanpa penjagaan kebersihan yang konsisten, ia boleh menyebabkan masalah kesihatan yang serius kerana setiap peralatan permainan boleh menjadi tempat pembiakan pelbagai bakteria dan kuman.

 Antara bakteria dan penyakit yang biasa ditemui di
playground
  adalah norovirus, E. coli, salmonella, dan hepatitis A.

Malah terdapat kajian menunjukkan bahawa hampir separuh daripada semua peralatan permainan telah tercemar dengan kuman berbahaya dan bakteria yang menyebabkan penyebaran penyakit pada kanak-kanak seperti
penyakit tangan, kaki dan mulut (HFMD)
.

Baca juga:

Bakteria pada permainan di taman permainan

Berikut adalah unit pembentukan bakteria (CFU) di tempat permainan. CFU adalah unit yang digunakan untuk menganggarkan jumlah bakteria yang berkembang atau sel kulat dalam sampel.

Bagi kebanyakan ibu bapa, taman permainan dalaman atau kawasan tertutup (
indoor
) sangat sesuai untuk
ketika hari hujan.

Malah, ada yang beranggapan ia lebih selamat untuk memantau pergerakan anak.

Tetapi adakah memilih
tempat permainan
 dalaman (
indoor
) bermakna anak anda bebas daripada bakteria? Lihat perbandingan ini.

Sumber grafik daripada Home Advisor

Sumber grafik daripada Home Advisor

Nilai CFU bakteria yang didapati itu mungkin sangat membimbangkan ibu bapa untuk membawa anak ke
playground
 dan lebih memlilh untuk berada
di dalam rumah.

Namun, keadaan di dalam rumah yang disangkakan selamat belum tentu benar-benar bebas bakteria dan kuman.

Langkah penjagaan penting

1. Bawa tuala/tisu basah

Sebelum ke taman permainan, sediakan tuala atau
tisu basah
 supaya anda boleh mengelap tubuh khususnya anak anda selepas mereka selesai bermain.

Ia juga boleh digunakan untuk membersihkan peralatan yang kotor sebelum mereka menyentuhnya.

2. Pembasmi kuman (Hand sanitizer)

Walaupun kebanyakan ibu bapa kurang menitkberatkan penggunaan
pembasmi kuman ini
, tetapi besar manfaatnya apabila anak anda terdedah dengan persekitaran luar.

Penggunaannya sebelum bermain akan membantu meminimumkan penyebaran mana-mana kuman dan bakteria pada anak anda dan kanak-kanak lain ketika mereka bersosial.

3. Membasuh tangan

Setelah anak anda selesai bermain permainan di taman permainan,
mencuci tangan
mereka dengan air dan sabun.

Penggunaan sabun tanpa sifat anti-bakteria berkesan terhadap kuman dan penyakit.

Gosokkan sabun di seluruh kawasan tangan mereka sebelum bilas dengan air bersih.

Amalan ini memastikan anak anda selamat dan dilindungi setiap kali selepas bermain di
playground.


Khasiat Epal Hijau Dapat Turunkan Tekanan Darah Tinggi & Kolesterol, Bolehlah Amalkan Selalu!

Mungkin anda merupakan salah seorang yang pernah mendengar petua atau tip sebegini, minum jus atau makan epal hijau untuk merawat darah tinggi.

Jika anda belum pernah mendengar tip ini, mesti anda tertanya-tanya, benarkah epal hijau boleh bertindak sedemikian?

Adakah benar terdapat khasiat epal hijau untuk darah tinggi?
Bagaimana pula dengan
epal merah
?

Jika anda ingin mengetahuinya dengan lebih lanjut, kami telah sediakan penerangannya melalui tulisan di bawah ini.

Adakah khasiat epal hijau boleh merawat tekanan darah tinggi dan kolesterol?

Sekiranya anda salah seorang individu yang sedang mencuba mengawal tekanan darah dan memperbaiki tahap kolesterol tubuh, memakan epal mungkin boleh membantu anda.

Tetapi ia bukanlah terhad kepada buah epal hijau semata-mata. Mengapa?

Kerana epal lain seperti epal merah juga
mengandungi kandungan serat tidak larut air
 yang boleh menurunkan kadar kolesterol.

Selain itu, epal juga mempunyai
serat larut
 yang membantu penghadaman, gula yang sihat serta fitonutrien yang bekerjasama memberikan manfaat pada tubuh anda.

Buah epal juga boleh membantu anda mengawal berat badan dan mengurangkan risiko masalah berkaitan kardiovaskular disebabkan kandungan kalori yang rendah dalam buah epal ini.

Khasiat epal hijau, bagaimana ia boleh mengatasi masalah hipertensi

Menurut Dr. Sarah Brewer, seorang pakar pemakanan, anda boleh mengurangkan risiko hipertensi atau darah tinggi dengan memakan sekitar empat biji epal setiap hari.

Menurut kajian dari Brigham dan Hospital Wanita di Boston, Amerika Syarikat pada tahun 2016,
memakan empat biji epal atau lebih setiap hari
 boleh membantu mengurangkan risiko darah tinggi sehingga sembilan peratus.

Menurut Dr. Sarah lagi, buah epal kaya dengan kandungan antioksidan yang disebut sebagai flavonoids, yang bertindak sebagai
ACE inhibitor
 (perencat).

Quercetin antioksidan yang terdapat dalam kandungan buah epal, mempunyai kesan perlindungan pada saluran darah untuk meningkatkan keanjalannya. Ini antara khasiat epal hijau.

Menurut Dr. Sarah, kajian telah menunjukkan bahawa memakan buah epal bukan sahaja dikaitkan dengan risiko yang lebih rendah untuk mendapat tekanan darah tinggi, malah ia juga mengurangkan risiko komplikasi  darah tinggi tersebut
seperti serangan jantung.

Mereka yang memakan banyak buah epal mempunyai 41 peratus risiko yang lebih rendah untuk mendapat strok trombotik, berbanding dengan mereka yang hanya memakan sedikit buah epal.

Serat larut dan serat tidak larut

Mengekalkan berat badan yang sihat dan ideal adalah amat penting untuk memastikan tahap tekanan darah berada pada kadar yang selamat.

Dengan memakan epal, ia dapat
membantu anda mengurangkan berat badan
 atau mengekalkan berat badan semasa anda.

Untuk pengetahuan pembaca, setiap biji epal yang bersaiz sederhana tidak mengandungi sebarang lemak dan hanya mengandungi 95 kalori.

 Ia juga memberikan anda 4 gram serat yang menyebabkan anda mudah untuk membuang air dan mengenyangkan perut anda untuk jangka masa yang lama.

Buah epal mengandungi kedua-dua jenis serat larut air dan serat tidak larut air
, yang mempercepatkan penghadaman dan juga mempunyai khasiat merendahkan kadar kolesterol tubuh pemakannya.

Ini antara khasiat epal hijau dan merah.

Anda mungkin berminat:

Musim Raja Buah Kembali! Ada 7 Mitos Tentang Makan Durian, No 5 Paling Banyak Orang Cakap

BERHENTI Percaya Nanas Buah Punca Keguguran! Ini 3 Kebaikannya Buat Kehamilan Yang Anda Tak Tahu

Kandungan asid urik

Kepekatan darah yang tinggi dengan kandungan asid urik mempunyai kesan antioksidan yang membantu tubuh anda melawan radikal bebas.

Asid urik plasma yang tinggi
 mungkin mengurangkan risiko anda untuk mendapat beberapa keadaan kardiovaskular yang kronik, termasuklah tekanan darah tinggi dan kolesterol.

Menurut Linus Pauling Institute, Oregon State University, buah epal tidak mengandungi asid urik.

Walau bagaimanapun, gula semula jadi yang terdapat dalam buah ini masih lagi meningkatkan kandungan asid urik dalam darah.

 Apabila anda memakan sebiji epal, hati anda akan memetabolisme fruktosa buah ini dengan cepat, merangsang pengeluaran asid urik dan
meningkatkan aktiviti antioksidan dalam badan anda.

Khasiat epal hijau terhadap penyakit jantung

Pengambilan buah epal sememangnya mempunyai perkaitan yang jelas dengan pengurangan risiko masalah berkaitan kardiovaskular.

Berdasarkan kajian yang diterbitkan dalam American Journal of Clinical Nutrition, para penyelidik mendapati bahawa pengambilan epal telah dikaitkan dengan pengurangan risiko
kedua-dua penyakit kardiovaskular dan peristiwa kardiovaskular.

Menurut kajian tersebut lagi, wanita yang memakan epal dengan kerap mempunyai 13 hingga 22 peratus pengurangan risiko penyakit kardiovaskular.

Kajian tersebut adalah berdasarkan Kajian Kesihatan Wanita, iaitu satu tinjauan yang dilakukan terhadap hampir 40,000 orang wanita.

Ia memeriksa perkaitan antara flavonoid atau pigmen berasaskan tumbuhan dengan kemampuan antioksidan dan penyakit kardiovaskular.

Kesimpulan

Secara umumnya, buah epal khususnya khasiat epal hijau dapat membantu anda mengurangkan tekanan darah yang tinggi. Walau bagaimanapun ia tidak terhad kepada jenis epal hijau sahaja.

Selain itu, jangan lupa untuk
memakan buah-buahan yang tinggi dengan kandungan kalium
 seperti buah pisang.

Buah pisang boleh didapati dengan harga yang murah, malah anda boleh menanam pokoknya di halaman rumah anda tanpa sebarang penjagaan yang ketat dan serius.

Jika doktor ada memberikan
preskripsi ubat-ubatan untuk mengawal darah tinggi anda
, jangan sesekali meninggalkan pengambilannya walaupun anda kerap memakan buah epal.

Epal sahaja tidak mencukupi untuk mengawal keadaan tekanan darah tinggi anda.